14 июн 2021, Тошкент вақти: 08:28\nЎзбекистон ва Тожикистон президентлари рамзий тугмани босмоқда.\nЎзбекистон президенти Шавкат Мирзиёевнинг Душанбега расмий ташрифи доирасида кенгайтирилган таркибдаги музокаралар якунлангач, Самарқанд вилояти ва Хатлон вилоятида барпо этилган ижтимоий объектларнинг расман очилиш маросими бўлиб ўтди.\nЎзбекистон президенти матбуот хизматининг билдиришича, президентлар Шавкат Мирзиёев ва Эмомали Раҳмон рамзий тугмани босиб, уларнинг фаолиятига старт бердилар.\n“Хатлон вилоятининг Кўбодиён туманидаги тиббиёт мажмуа Ўзбекистон томонидан қурилган. Ушбу 250 ўринли замонавий кўп тармоқли шифохона йилига 75 минг нафар беморга хизмат кўрсатиш имкониятига эга”, -дейилади расмий хабарда.\nМажмуада жарроҳлик, урология, кўз хасталиклари, интенсив даволаш ва реанимация, педиатрия, травматология, гинекология, ҳомиладорлик патологияси, туғруқдан кейинги тикланиш ва терапия бўлинмалари мавжуд.\n"UzAuto Motors" Тожикистонда автомобилларни йиғишни йўлга қўймоқчи\nЎзбекистон Тожикистонда "UzAuto Motors" автомобиль заводи бўлимини очиш бўйича битимни Тожикистоннинг "Алюминсўхтмон" ва "Автосаноат Инвест" ширкатлари билан имзолаган.\nБу ҳақда "Ўзавтосаноат" матбуот хизмати хабар берди.\n"Ушбу лойиҳа Тожикистон саноат ва янги технологиялар вазири Шерали Кабирнинг 2021 йил 21 апрелда Ўзбекистонга ташрифи чоғида эришилган келишувлар доирасида амалга оширилади", дейилган "Ўзавтосаноат" сайтида.\nБу ҳақдаги келишувга Ўзбекистон президенти Шавкат Мирзиёев Тожикистонга сафар қилаётган бир пайтда эришилган.\nЛойиҳани амалга ошириш учун 2021 йил 5-7 май кунлари "Ўзавтосаноат" АЖ ишчи гуруҳи Тожикистонга ташриф борган, шерик "Алюминсўхтмон" компаниясининг ишлаб чиқариш имкониятларини ўрганмоқда.\nДастлабки босқичда лойиҳанинг ишлаб чиқариш қуввати 10 000та автомобилни ташкил этади, келгусида 35 000 донага етказиш режалаштирилган.\nҲукумат биноси олдида норозилик тадбири ўтказган аёллар ишини прокуратура ўз назоратига олди\nСамарқанд вилоят прокуратураси 7 июнь куни Вазирлар Маҳкамасининг Тошкентдаги биноси олдида ўзларининг жарбрланувчи деб эътироф этилмагани туфайли намойиш ўтказган Д.С., А.А. ва Г.А. ишини ўз назоратига олган.\nВилоят прокуратураси маълумотига кўра, шу йилнинг 24 майида Пастдарғом туманидаги “Пастдарғом мева-сабзавот” МЧЖ автотураргоҳи ҳудудида жойлашган фуқаро Ш.У.га тегишли бўлган енгил конструкцияли савдо дўконлари ва унга яқин масофада жойлашган полиз экинлари сотишга мўлжалланган павильонларда ёнғин рўй берган.\nВоқеа жойи кўздан кечирилганида 120 квадрат метр майдондаги жами 8 та савдо дўкони, 90 квадрат метр майдондаги 5 дона енгил конструкцияли павильон ва ичидаги маҳсулотлар тўлиқ ёниб кетганлиги аниқланган.\nШу куни Пастдарғом туман прокуратураси томонидан ҳолат бўйича ЖКнинг 173-моддаси 1-қисми (Мулкни қасддан нобуд қилиш ёки унга зарар етказиш) билан жиноят иши қўзғатилган. Айни пайтда туман ИИБ ҳузуридаги тергов бўлими томонидан дастлабки тергов ҳаракатлари олиб бориляпти.\nТергов жараёнида фуқаролар Д.С., А.А., Г.А. ва бошқалар ҳолат юзасидан батафсил сўроқ қилиниб, 6 нафар фуқаро жиноят иши юзасидан жабрланувчи сифатида эътироф этилган.\n“Жабрланувчилар томонидан кўрсатилган барча важлар тергов давомида ҳар томонлама ўрганиб чиқилиши таъминланади”, дейилган прокуратура хабарномасида.\nЎзбекистон ва Тожикистон президентлари Ш. Мирзиёев ва Э. Раҳмон (president.uz фотоси)\nТожикистон президенти Эмомали Раҳмон 10 июнь куни расмий ташриф билан Душанбега борган Ўзбекистон президенти Шавкат Мирзиёевни I даражали “Зарринтож” ордени билан тақдирлади.\nПрезидент матбуот хизмати маълумотига кўра, мазкур мукофот Ш. Мирзиёевга “икки мамлакат ўртасидаги ҳамкорликни ривожлантириш йўлидаги улкан хизматлари учун” берилган.\nОрден тақиш бўйича тантанали маросим Душанбедаги “Кўҳи Борбад” санъат саройида Ўзбекистон ва Тожикистон санъат усталари иштирокидаги концерт аввалида бўлиб ўтган.\nШ. Мирзиёев маросимда қилган чиқишида ушбу мукофот катта ҳурмат ва ишонч ифодаси, ўзбек ва тожик халқлари ўртасидаги яхши қўшничилик ришталарини мустаҳкамлаш борасида биргаликдаги саъй-ҳаракатлар эътирофи эканини таъкидлаган.\nСўнгра Ўзбекистон президенти икки мамлакат санъат усталарининг бу каби концертлари халқлар ўртасидаги абадий ва самимий дўстликни ифодаловчи яхши анъанага айлангани, санъат халқларни яқинлаштиришда муҳим ўрин тутишини урғулаган.\n“Инсонга турли чегаралар ўрнатиш хос бўлса, санъат чегара билмайди, унинг буюк вазифаси – одамларни бирлаштириш. Меҳр-оқибатли бўлиш, тинч-тотув яшаш халқларимизнинг азалий орзуси ва самимий интилишидир. Биз ҳам, икки давлат раҳбарлари – ўртамиздаги чегаралар бизни ажратишга эмас, фақат бирлаштиришига хизмат қилиши учун бундан буён ҳам ҳаракат қиламиз”, деган Ш. Мирзиёев.\nШундан кейин Ўзбекистон ва Тожикистон санъат усталари иштирокида концерт бўлиб ўтган.\nПрезидент Шавкат Мирзиёев тожикистонлик ҳамкасби Эмомали таклифига биноан 10 июнь куни Душанбега йўл олгани ҳақида Озодлик аввалроқ хабар қилган.\nПайшанба куни икки президент Самарқанд вилояти ва Хатлон вилоятида барпо этилган ижтимоий объектларнинг расман очилиш маросимида қатнашишган.\nТашриф доирасида икки мамлакат расмийлари ўртасида 36 та ҳужжат имзоланган.\n11 июнь куни Шавкат Мирзиёев Эмомали Раҳмон ҳамроҳлигида Тожикистоннинг Сўғд вилоятига бориши кутилмоқда.\nТошкент билан Душанбе ўртасидаги муносабатлар Ўзбекистоннинг аввалги президенти Ислом Каримов даврида совуқлашган эди. 2016 йили Ўзбекистонда ҳокимият тепасига Мирзиёев келиши билан икки давлат ўртасидаги иқтисодий-сиёсий ва маданий алоқалар тиклана бошлаган.\nМБ асосий фоиз ставкасини яна 14 фоиз даражасида қолдиришга қарор қилди\nЎзбекистон Марказий банки биноси\nЎзбекистон Марказий банки бошқаруви жорий йилнинг 10 июнь куни асосий ставкани йиллик 14 фоиз даражасида ўзгаришсиз қолдириш тўғрисида қарор қабул қилди. Бу ҳақда МБ матбуот хизмати маълумот тарқатди.\nМазкур қарор базавий инфляция даражаси пасаювчи трендга ўтган бўлса-да, айрим товар гуруҳлари бўйича нархлар ўсиш суръатларининг юқори даражада сақланиб қолаётгани, Ўзбекистонда иқтисодий ва инвестицион фаолликнинг юқори суръатда тикланаётгани шароитида йил якунига қадар инфляциянинг прогноз кўрсаткичларига эришиш ва иқтисодиётни қўллаб-қувватлаш вазифалари ўртасидаги мувозанатни таъминлаш мақсадида қабул қилинган.\nМБ қайдича, жорий йилнинг май ойида йиллик инфляция даражаси 10,9 фоизни ташкил этиб, апрель (10,7 фоиз) ойига нисбатан бироз тезлашган. Бунда озиқ-овқат товарлари гуруҳида нархлар ўсишининг апрель ойидаги 13,6 фоиздан 14,4 фоизгача тезлашиши инфляцияни оширувчи асосий омиллардан бўлган.\nРегулятор 2021 йилнинг январь-май ойларида экспортдан тушумлар ҳажми (олтин ва газни ҳисобга олмаганда) 3,9 миллиард долларни ташкил этиб, 2020 йил шу давридаги кўрсаткичдан (2,5 миллиард доллар) 1,5 баробарга, 2019 йилдаги кўрсаткичдан (2,8 миллиард доллар) 39 фоизга юқори бўлганига эътибор қаратган.\nАйни пайтда Ўзбекистонга кириб келган трансчегаравий пул ўтказмалари ҳажми ўтган 5 ой ичида 2,6 миллиард долларни ташкил этгани, бу 2020 йилнинг шу даврига (1,8 миллиард доллар) нисбатан 43 фоизга, 2019 йилнинг шу даврига (2 миллиард доллар) нисбатан эса 30 фоизга кўплиги билдирилган. Бу эса, МБнинг урғулашича, аҳолининг истеъмол ва инвестицион фаоллигини қўллаб-қувватловчи омил бўлиб хизмат қиляпти.\nЎзбекистон Марказий банки бошқаруви 2020 йил сентябрь ойида асосий ставкани 1 фоизга пасайтириб, йиллик 14 фоиз даражасида белгилаган, ўтган йилнинг октябрь ва декабрь ойларида, шунингдек, 2021 йил 21 январи, 11 марти ва 22 апрелида бу кўрсаткични ўзгаришсиз қолдирганди.\nМБ бошқарувининг асосий ставкани кўриб чиқиш бўйича галдаги йиғилиши 2021 йил 22 июлига белгиланган.\nЎзбекистонда 24 та туман ва шаҳар қурилиш материаллари ишлаб чиқаришга ихтисослаштирилади\nЎзбекистонда 24 та туман ва шаҳар қурилиш материаллари ишлаб чиқаришга ихтисослаштирилиб, уларда “кичик саноат зоналари” ташкил этилади. Бу ҳақда президентнинг 9 июнда қабул қилинган “Ҳудудларнинг саноат салоҳиятини оширишга доир қўшимча чора-тадбирлар тўғрисида”ги фармонида белгилаб қўйилди.\nАдлия вазирлиги ўз расмий хабарида фармонга қурилиш материаллари ишлаб чиқаришга ихтисослаштириладиган туманлар ва шаҳарлар рўйхатини келтирган.\nФармонга асосан, 2021 йил 1 июлдан қурилиш материалларни ишлаб чиқараётганларга Тадбиркорлик фаолиятини қўллаб-қувватлаш давлат жамғармаси томонидан айланма маблағларни тўлдириш учун бериладиган банк кредитлари суммасининг 50 фоизигача, бироқ 15 миллиард сўмдан кўп бўлмаган миқдорда кафолатлар компенсацияланади.\nБундан ташқари миллий валютадаги кредитлар бўйича Марказий банкнинг асосий ставкасидан ошадиган, бироқ 10 фоиз пунктидан кўп бўлмаган миқдорда, чет эл валютасидаги кредитлар бўйича тижорат банклари томонидан белгиланган ставканинг 50 фоизи, бироқ 4 фоиз пунктидан кўп бўлмаган миқдорда, синов лабораторияси ускуналарини сотиб олиш ва халқаро сифат менежменти стандартларини жорий этиш харажатларини қоплаш учун компенсациялар берилади.\nЗўрлашда айбланган хонанда Жасур Умиров қамоқдан озод этилди\nЖасур Умиров 2 февраль куни Каттақўрғон шаҳар суди томонидан 5 йил муддатга озодликдан маҳрум этилган эди.\nВояга етмаган қизни зўрлаганликда айбланиб 5 йилга қамалган хонада Жасур Умировнинг жазо чораси ўзгартирилди ва у қамоқдан озод этилди. Бу ҳақда Тошкент вилояти ИИББ матбуот хизматига ва Жазони ўташ бош бошқармасига таянган ҳолда маҳаллий нашрлар хабар берди.\nБилдирилишича, Олий суд кассация инстанцияси 8 июнь куни Жасур Умировнинг жазо чорасини енгиллаштирган ва унга нисбатан чиқарилган қамоқ жазоси озодликни чеклаш жазосига ўзгартирилган. Бунга жабрланувчи ва унинг қонуний вакилининг унга нисбатан даъвоси йўқлиги сабаб сифатида келтирилган.\nЖасур Умиров номусга тегишда айбланиб, жорий йил 2 февраль куни жиноят ишлари бўйича Каттақўрғон шаҳар суди томонидан 5 йил муддатга озодликдан маҳрум этилган эди.\nКейинроқ, жабрланувчи Шаҳзода Мўминова ўзининг дастлабки кўрсатмаларини ўзгартирган ва суддан Умировни оқлашни сўраган эди.\nШ.Мўминовага кўра, йигит унга уйланиш ниятида эканини айтган ва ўртада кечган барча ишлар унинг хоҳиши билан бўлган.\nЎзбекистон Қирғизистоннинг Боткен вилоятида мактаб қуради\nБоткенда Ўзбекистон-Қирғизистон дўстлик фестивали тез-тез ўтказилиб турилади.\nЎзбекистон Қирғизистоннинг Боткен вилоятидаги Самарқандек қишлоғидаги интернатнинг ўрнига янги мактаб биносини қуриб беради. Бу ҳақда Боткен вилоят ҳокимлиги 9 июнь куни маълум қилди.\nРасман билдирилишича, қирғиз ҳукуматининг Боткен вилоятидаги мухтор вакили Абикерим Алимбаев Фарғона вилоят ҳокими Ҳайрулло Бозоров билан учрашган. Учрашувда Самарқандек қишлоғига Ўзбекистон мактаб қуриб бериши келишилган.\nЎзбекистон 2017 йил октябрида Ўш шаҳрида Алишер Навоий номидаги 18-сонли янги замонавий мактаб-гимназия биносини қуришни бошлаб, уни 2018 йил 1 сентябрда фойдаланишга топширган эди.\nМактабда 26 катта ва 22 кичик иншоот мавжуд. Оммавий тадбирлар учун 150 ўринли маданият зали бор. Шунингдек мактаб биноси 190 ўринли ошхона, 56 компьютер, 33 телевизор, 4 экранли проектор билан таъминланган.\nБундан ташқари Ўзбекистон Қирғизистон ҳудудида коронавирусга қарши енгил конструкцияли иккита касалхонани ҳам қурган.\nЎзбекистонда коронавирус аниқланганлар сони бўйича Тошкентдан кейин Қашқадарё олдинга чиқди\n9 июнда яна 243 кишида коронавирус аниқланди.\nЎзбекистонда коронавирус инфекцияси қайд этилганлар сони 9 июнь куни 102 605 кишига етди. 9 июнда яна 243 кишида коронавирус аниқланди.\nЯнги касалланиш ҳолатларининг 108 нафари Тошкент шаҳрида, 33 нафари Тошкент вилоятида, 27 нафари Қашқадарё вилоятида аниқланди. Шу кунгача коронавируснинг янги ҳолатлари аниқланиши бўйича 3-ўринда бораётган Самарқанд 4-ўринга кўчди. Самарқандда 9 июнь куни 25 кишида коронавирус топилди.\nКасалликдан соғайганлар жами 98592 нафарга етди ва соғайиш кўрсаткичи 96 фоизни ташкил этмоқда. Айни пайтда тиббиёт муассасаларида 3311 нафар бемор даволанмоқда.\n9 июнь куни коронавирусга чалинган 1 нафар бемор вафот этди. Бу билан касалликдан вафот этганлар сони расман 702 нафарни ташкил қилди.\nОТБ Ўзбекистонда аниқ фанларни ривожлантириш учун $100 млн ажратади\nХалқ таълими вазирлиги ва Осиё тараққиёт банки ўртасида 100 миллион АҚШ долларлик лойиҳани амалга ошириш тўғрисида меморандум имзоланди.\nХТБ матбуот хизмати маълумотига кўра, мазкур лойиҳа мактабларнинг 7–11-синфларида STEM йўналишида таълимни ривожлантиришга қаратилган.\nSTEM (Science, Technology, Engineering, Mathematics) табиий фанлар ва муҳандислик предметларини ягона тизимга бирлаштирувчи таълим модели бўлиб ҳисобланади.\nЛойиҳа доирасида STEM фанлари бўйича ўқув дастурлари ва дарсликларнинг амалдаги стандартларини сақлаб қолиш ва такомиллаштириш, ўқитувчиларни тайёрлаш ва қайта тайёрлаш, мактаблар учун зарур жиҳозларни сотиб олиш, мактаб биноларини таъмирлаш ва таълим технологияларини ривожлантириш кўзда тутилган.\nБундан ташқари, лойиҳа Ўзбекистондаги мактабларда ўқувчилар билимини баҳолаш тизимини такомиллаштиришни ҳам назарда тутади.\nТошкентга Россия ва Хитойдан яна вакциналар келтирилди\nЎзбекистонга Россиядан "Спутник V" вакцинаси 2-компонентидан 70 минг доза олиб келинди. Соғлиқни сақлаш вазирлиги қайдича, вакцина Тошкентга 10 июнга ўтар кечаси келтирилган.\nШу йил 1 июнида "Спутник V" вакцинаси 1-компонентидан Ўзбекистонга 70 минг доза олиб келинганди.\nУндан аввал, аниқроғи апрель ойида "Спутник V"дан 100 минг доза келтирилган бўлиб, бундан 50 минг дозаси 1-компонент, қолган 50 минг дозаси эса 2-компонент вакцина бўлган.\nБундан ташқари, 10 июнь куни Ўзбекистонга Хитойдан 1 миллион доза ZF-UZ-VAC2001 вакцинаси олиб келинган. Мазкур вакцинадан март ва апрель ойларида 1 миллион дозадан, май ойида эса 1,5 миллион доза олиб келингани ҳақида аввалроқ хабар қилган эдик.\nЎзбекистонда эмлов жараёнини ўтказиш учун олдинроқ AstraZeneca вакцинасидан ҳам 660 минг доза келтирилган. Шу тариқа Ўзбекистонда вакцина захираси 5,4 миллион дозага етган. ССВ маълумотига кўра, бу захирадан шу кунгача 2,4 миллион дозадан ортиғи эмлов жараёнида қўлланилган.\nЎзбекистон президенти Шавкат Мирзиёев 10 июнь куни расмий ташриф билан Тожикистонга жўнаб кетди.\nПрезидент матбуот хизмати маълумотига кўра, Тожикистон президенти Эмомали Раҳмон билан ўтказиладиган олий даражадаги музокараларда икки мамлакат ўртасидаги дўстлик, яхши қўшничилик ва стратегик шериклик муносабатларини янада мустаҳкамлашнинг долзарб масалалари, хусусан, сиёсий, савдо-иқтисодий, инвестициявий, транспорт-коммуникация, маданий-гуманитар соҳалардаги икки томонлама ҳамкорликни ривожлантириш йўлларини муҳокама қилиниши режаланган.\nПрезидентлар музокаралар чоғида халқаро ва минтақавий аҳамиятга молик масалалар юзасидан ҳам фикр алмашишади.\nМузокаралар якунида давлат раҳбарларининг қўшма баёноти, Ўзбекистон-Тожикистон инвестиция компаниясини ташкил этиш, саноат ва янги технологиялар соҳасидаги ҳамкорлик тўғрисидаги битимлар, Қишлоқ хўжалиги соҳасидаги ҳамкорликни янада ривожлантириш бўйича “йўл харитаси” ва бошқа ҳужжатлар имзоланиши кутилмоқда.\nИкки томонлама ҳамкорликнинг деярли барча соҳаларини қамраб оладиган 30 дан зиёд ҳужжат қабул қилиниши кўзда тутилган.\nМирзиёевнинг Тожикистонга сафари арафасида Душанбеда қатор кўчалар ёпилгани маълум бўлди. “Азия-Плюс” агентлигининг Душанбе шаҳар ДАИси маълумотига таянган ҳолда тарқатган хабарига кўра, 10 июнь куни эрталабки соат 9:00 дан 12:00 гача Аҳмад Дониш кўчасининг аэропортдан Айний кўчасигача бўлган участкаси ёпиб қўйилади. Рудакий шоҳкўчаси ҳам ҳаракат учун тўлалигича ёпилади. Шунингдек, Варзобга олиб борадиган М34 трассасида ҳам ҳаракат чекланади.\n“Ўзбекистон овози” муҳаррири Сафар Остонов коронавирусга чалингани ортидан вафот этди\n“Ўзбекистон овози" газетаси бош муҳаррири, Қонунчилик палатаси депутати Сафар Остонов 72 ёшида вафот этди. Бу ҳақда Олий Мажлис қуйи палатасининг матбуот хизмати маълумот тарқатди.\nKun.uz нашри ўз манбасидан олинган маълумотга таянган ҳолда С. Остонов шу йил апрель-май ойларида коронавирусга чалиниб, шифохонада даволаниб чиққани, унинг ўлимига ўша касаллик асоратлари сабаб бўлгани тахмин қилинаётганини ёзган.\nС. Остонов 1948 йилнинг 13 ноябрида Самарқанд вилоятининг Каттақўрғон туманида туғилган. 1972 йили у ТошДУнинг журналистика факультетини тамомлаган.\nУниверситетдан кейин қатор газеталарда фаолият юритган С. Остонов 1996-2002 йилларда президент девонида етакчи консультант, бош консультант вазифаларида ишлаган. 1999 йилда унга “Ўзбекистонда хизмат кўрсатган журналист” унвони берилган.\n2002 йилдан бери С. Остонов “Ўзбекистон овози” ва “Голос Узбекистана” газеталарининг бош муҳаррири сифатида фаолият юритиб келган.\nЖурналист 2019 йилги парламент сайловида Халқ демократик партиясидан Қонунчилик палатасига депутат этиб сайланганди.\nСафар Остонов сўнгги йилларда Ўзбекистоннинг аввалги президенти Ислом Каримовни мақтаган, унга мухолиф сиёсатчиларни эса кескин танқид қилган чиқишлари билан жамоатчилик эътиборини ўзига тортган эди.\nҚорақалпоғистонда уч ўсмир дохил тўрт кишини тупроқ босиб қолди\nҚорақалпоғистоннинг Қўнғирот туманида сув қувурини қазиётган тўрт кишини тупроқ босиб қолди.\nҚорақалпоғистон Республикаси прокуратураси маълумотига кўра, ҳодиса 9 июнь куни “Суўенли” ОФЙ ҳудудининг чўл қумлик қисмида содир бўлган.\nТупроқ ўпирилиб босиб қолиши натижасида 1990 йилда туғилган С.У., 2006 йилда туғилган С.К. ҳамда 2007 йилда туғилган С.М. воқеа жойида вафот этган, 2004 йилда туғилган Д.М. эса тупроқ остидан чиқариб олиниб, туман касалхонасига ётқизилган.\nҚайд этилишича, ҳолат юзасидан Қўнғирот тумани прокуратураси терговга қадар текшириш ҳаракатларини олиб боряпти.\nПрокуратура расмийлари текширув натижаси бўйича қўшимча маълумот беришни ваъда қилганлар.\nРасман: Тошкент шаҳрида уч асрнинг максимал ҳаво ҳароратлари рекорди янгиланди\nТошкент шаҳрида 2021 йил 3-7 июнь кунлари шу кун учун рекорд иссиқ ҳаво ҳароратлари қайд этилди. Бу ҳақда 9 июнь куни Ўзбекистон Гидрометеорология хизмати хабар берди.\nБилдирилишича, Тошкент шаҳрида 3-7 июнь кунлари кузатилган максимал ҳаво ҳарорати деярли ўтган аср бошлари ва 19 аср охирларида ушбу кунларда қайд этилган максимумларни янгилади.\nТошкент шаҳрида кузатувлар тарихида қайд этилган энг юқори ҳаво ҳарорати +44,6 даражага етган бўлиб, бу кўрсатгич 1997 йил 18 июлда кузатилган.\n2 июнь куни 3-7 июнь кунлари Ўзбекистонда Эрон ҳудудларидан иссиқ ҳаво массалари кириб келиши, ҳаво ҳароратининг кескин кўтарилиб кетиши ва ўртача суткалик ҳаво ҳароратининг шу кунлар учун хос бўлгани иқлимий меъёр қийматларидан 7-10 даража юқорилаши тўғрисида маълум қилинган эди.\nҲокимликлар ер билан боғлиқ ваколатлардан маҳрум этилди\nЎзбекистонда 2021 йил 1 августдан ҳокимликларнинг тадбиркорларга ерни тўғридан-тўғри ажратиш ваколати бекор қилинди.\nПрезидентнинг “Ер муносабатларида тенглик ва шаффофликни таъминлаш, ерга бўлган ҳуқуқларни ишончли ҳимоя қилиш ва уларни бозор активига айлантириш чора-тадбирлари тўғрисида”ги фармонига асосан бундан буён ҳокимликлар ерни тўғридан-тўғри ажратиш, фойдаланишга бериш, захиралаш, бириктириш, ободонлаштириш учун бериш ёки ерларни бошқача йўл билан тасарруф қилиш ҳуқуқидан маҳрум этилади.\nТуман ва шаҳар ҳокимликлари 1 августдан ерга бўлган ҳуқуқларни белгилаш, эътироф этиш, ўзгартириш, бекор қилиш, суғориладиган ерларни суғорилмайдиган ерлар тоифасига ёки бошқа ер тоифасига, суғорилмайдиган қишлоқ хўжалиги ерларини бошқа ер тоифасига ўтказиш ваколатидан ҳам ажратилади.\nБундан ташқари энди ҳокимликлар жамоа боғдорчилиги, узумчилиги ва полизчилиги ҳамда ёрдамчи қишлоқ хўжалигини юритиш учун ер беришдан ҳам четлатилади.\nЎзбекистонда ерни меросга қолдириш ва унга доимий эгалик ҳуқуқи бекор қилинди\nҚишлоқ хўжалигига мўлжалланган ерлар фақат ижара ҳуқуқи асосида ажратилади.\nЎзбекистонда 2021 йилнинг 1 асгустидан мерос қилиб қолдириладиган умрбод эгалик, доимий эгалик, вақтинча фойдаланиш ҳуқуқи билан ер ажратиш тартиби бекор қилинади. Айни пайтда 1 августга қадар ажратилган ер участкаларига бўлган бундай ҳуқуқлар уларнинг эгаларида амалдаги тартибда сақланиб қолади.\nМазкур меъёр президентнинг “Ер муносабатларида тенглик ва шаффофликни таъминлаш, ерга бўлган ҳуқуқларни ишончли ҳимоя қилиш ва уларни бозор активига айлантириш чора-тадбирлари тўғрисида”ги фармонида белгилаб қўйилди.\nФармонга асосан 1 августдан бошлаб ер участкалари хусусий секторга – мулк ва ижара ҳуқуқи асосида, давлат органлари, муассасалари, корхоналари, фуқароларнинг ўзини ўзи бошқариш органларига – доимий фойдаланиш ҳуқуқи асосида ажратилади.\nИжарага олинган ер участкасида қурилган кўчмас мулк объектига мулк ҳуқуқи бошқа шахсга ўтган тақдирда, ер участкасига бўлган ижара ҳуқуқи ҳам янги мулкдорга ўтади.\nҚишлоқ хўжалигига мўлжалланган ерлар очиқ электрон танлов якунларига кўра, фақат ижара ҳуқуқи асосида ажратилади.\nҚишлоқ хўжалигига мўлжалланмаган ерлар мулк ҳуқуқи ва ижара ҳуқуқи асосида электрон онлайн-аукцион орқали реализация қилинади.


Қозоғистонда сайловдан олдин сукунат куни эълон қилинди\n10:51 12 Август 2020\n11:12 08.06.2019 Ҳавола олиш\nЭртага, 9 июнь куни Қозоғистонда навбатдан ташқари президентлик сайлови ўтказилади. Йирик сиёсий тадбир олдидан мамлакатда сукунат куни эълон қилинди.\nТОШКЕНТ, 8 июн — Sputnik. Қозоғистонда 8 июнь куни сукунат куни эълон қилинди. Бу ҳақда Sputnik Қозоғистон хабар қилди.\nҚозоғистон қонунчилигига кўра, ушбу кунда номзодлар сайловолди ташвиқот тадбирларини тўхтатиши лозим. Сукунат кунининг вазифаси - ҳар бир сайловчи танловининг мустақиллигини таъминлаш, ҳар қандай таъсир, руҳий босимдан ҳимоя қилиш.\nИлгари сайлов комиссиялари хоналари ва овоз бериш хоналари ташқарисида илинган босма тарғибот материаллари аввалги жойларда сақланиши мумкин.\nҚозоғистонда 9 июнь куни навбатдан ташқари президент сайлови бўлиб ўтади. Давлат раҳбари лавозимига 7 киши даъвогарлик қилмоқда: “Нур Отан” партиясидан Касим-Жомарт Токаев, “Ақ жол” партиясидан Дания Еспаева; “Қозоғистон Коммунистик халқ партияси”дан Жамбил Ахметбеков, “Ауил” партиясидан Толеутай Раҳимбеков, “Йил тағдири” миллий-ватанпарвар ҳаракатидан Амиржон Косанов; ёзувчи ва жамоат арбоби Садибек Тугел; Ғарбий Қозоғистон вилояти касаба уюшмалари ҳудудий бирлашмаси раиси Амангелди Таспиховлар\nКиритилган ўзгартиришларга кўра, жисмоний шахслар томонидан олиб кирилаётган ва олиб чиқиб кетилаётган 70 млн сўм эквивалентидан ортиқ Ўзбекистон нақд валютаси ва (ёки) нақд чет эл валютаси учун декларация тўлдирилади\nШерзод Шерматов коронавирусни бошдан кечирди\n“Ҳатто Давлатимиз Раҳбари ўзлари шахсан аҳволимни суриштириб турганларини эшитиб, бошим осмонга етди”, - дея ёзади халқ таълими вазири.


*Умумхалқ хайрия ҳашари\nЭзгуликка йўғрилган қадрият\nХалқимизнинг меҳр-оқибат, одамийликдан сабоқ берувчи бебаҳо тарбиявий аҳамиятга эга азалий қадриятлари орасида ҳашарнинг ўз ўрни ва аҳамияти беқиёс. Шу боисдан юртимизда улуғ байрамлар, гўзал тантаналар арафасида эл-улус бир тану бир жон бўлиб ҳашар ўтказиши анъанага айланган.\nЎзбекистон Республикаси Вазирлар Маҳкамасининг 2017 йил 15 августдаги фармойишига асосан жорий йилнинг август ойи мамлакатимизда ободонлаштириш ва тозалик ойлиги деб эълон қилинди. Шунингдек 19-20 август кунлари юртимиз бўйлаб умумхалқ хайрия ҳашари ўтказилди.\nТашкил этилган ушбу кенг кўламли тадбирлар замирида "Халқ билан мулоқот ва инсон манфаатлари йили" Давлат дастурида кўзда тутилган вазифаларни амалга ошириш, меҳр-оқибат, хайр-саховат сингари элимизга хос бўлган хислатларни янада юксалтириш, шаҳару қишлоқлар, маҳаллаларимиз ҳудудини ободонлаштириш, санитария ҳолатини яхшилаш, бир сўз билан айтганда, энг улуғ, энг азиз байрамимизнинг 26 йиллигини нишонлашга пухта ҳозирлик кўриш мақсадлари мужассамдир.\n—Жорий йил умумхалқ ҳашари вилоятимиздаги барча ташкилот, муассаса ва корхоналар, меҳнат жамоаларида, шунингдек, маҳаллалар ҳудудида уюшқоқлик билан ташкил этилиб, унда 1155507 нафар аҳоли қатнашди, — дейди Фуқароларнинг ўзини ўзи бошқариш органлари фаолиятини ¬мувофиқлаштириш бўйича вилоят кенгашининг ташкилий-услубий шўъба мудири Акбар Рустамов. — Уларнинг саъй-ҳаракати билан жами 2249 гектардан зиёд майдонда ободонлаштириш ишлари амалга оширилди. 1814 та махсус техника во¬ситалари жалб этилиб, 5856 тоннадан зиёд маиший ва қурилиш чиқинди¬лари белгиланган жойларга чиқариб ташланди. 1262 километр ариқ ва ¬зовурлар тозаланиб, 922 қабристон, 51 зиё¬ратгоҳ тартибга келтирилди.\nҚайд этиш лозимки, Ўзбекистон ёшлар иттифоқи вилоят кенгаши етакчилигида "Юртимни обод этаман" шиори остида ўтказилган тадбирларга 757,5 минг нафардан зиёд йигит-қизлар ҳам фаол иштирок этди. Масалан, Ғиждувон туманидаги ҳар қайси мактабда 5 кишилик кичик отрядлар тузилиб, тегишли МФЙлар ҳудудидаги қабристон ва зиёратгоҳларда ободонлаштириш ишлари амалга оширилди. Ёшлар иттифоқи фаол аъзолари, бошланғич ташкилот етакчилари ҳамда уюшмаган ёшлар томонидан Ғиждувон шаҳридаги маданият ва истироҳат боғи тозаланиб, тартибга келтирилди.\n—Ҳашар ўзаро меҳр-оқибат ришталарини, айниқса, ёшлар қалбида Ватанга муҳаббат туйғуларини мустаҳкамлайди, — дейди туман кенгаши раиси Бобомурод Очилов. — Анъанага кў¬ра, ёшлар тадбир кунлари якка-ёлғиз қариялар, уруш ва меҳнат фронти фахрийлари ҳолидан хабар олишди. Уларнинг уй-юмушлари, хонадонларини таъмирлаш ишларида баҳоли қудрат кўмаклашилди. Бу хайрли анъана давом этади.\nВилоятимизда уюшқоқлик билан ўтказилган бундай тадбирлар туфайли барча гўшалар обод ва файзли масканларга айланаётир.


Архивы КИЧИК - tafsilar.info\n23 Mart 21:00 by Редакция\nПетергоф шаҳрида (Россия) 12 ёшли қизни зўрлагани учун Ўзбекистон фуқароси қамоққа олинди. Қизнинг отаси жиноятни эълон қилди. Воқеа тафсилотлари. Петергофда 1989 йилда туғилган Ўзбекистон фуқароси 2008 йилда туғилган қизни зўрлашда гумон қилинмоқда. У киши мотел-саунада оддий ишчи бўлиб ишлаган ва у ерда яшаган. Терговга кўра, 11 мартга ўтар кечаси у 12 ёшли қизчани зўрлаган. Тезкор-қидирув\nТошкент вилоятида қуёш электр стантсиясини қуриш бўйича экологик лойиҳа амалга оширилмоқда. Тошкент вилоятида кичик қуёш электр станцияси қурилмоқда. Лойиҳа Юқоричирчиқ минтақасида Корея Энергетика Агентлиги кўмагида амалга оширилмоқда. Қуввати 40 кВт бўлган кичик қуёш фотоэлектр станциясининг (ФЭС) қурилиши бошланди. Бу ҳақда Ўзбекистон Энергетика вазирлиги матбуот хизмати хабар берди. Лойиҳа Энергетика вазирлиги ва «Ўзбекистон миллий электр тармоқлари»


11:00 / 10.05.2020 840 pdf Ўқиш режими + -\nЖобир розияллоҳу анҳудан Набий соллаллоҳу алайҳи васалламнинг намозлари (вақти) ҳақида сўралди.\n«У зот соллаллоҳу алайҳи васаллам Пешинни қуёш қиздирган пайтда, Асрни қуёш тирик турганида, Шомни қуёш ботганида, Хуфтонни одамлар кўп бўлса, эртароқ, оз бўлса, кечроқ, Бомдодни тонг қоронғисида ўқир эдилар», деди».\nШарҳ: Жобир ибн Абдуллоҳ розияллоҳу анҳу Набий соллаллоҳу алайҳи васаллам даврларида ўзлари кўрган ҳолатни баён қилмоқдалар. У кишининг айтишларича, Расули акрам соллаллоҳу алайҳи васаллам одатда Пешин намозини заволдан кейин, қуёш қиздирган пайтда ўқир эканлар.\nАрабларда бу вақт «ҳожира» дейилади. Бунда ҳижрат маъноси бўлиб, ҳаво исиб кетганлиги учун ҳамма ишини ташлаб, уйига қараб ҳижрат қиладиган — қочадиган вақти бўлади.\n«Асрни қуёш тирик турганида» ўқир эканлар.\nБу – қуёшнинг ранги ҳам, иссиқлиги ҳам ўзгармай турганида, яъни ботишига яқинлашмай туриб, деганидир. Кўриниб турибдики, Набий соллаллоҳу алайҳи васаллам Аср намозини ҳам худди Пешин каби олдинги вақтида ўқиган эканлар.\n«Шомни қуёш ботганида» ўқир эканлар.\nБу ҳам бошқа намозлар каби дастлабки вақтида ўқишдир.\n«Хуфтонни одамлар кўп бўлса, эртароқ, оз бўлса кечроқ» ўқир эканлар.\nХуфтонда вақт бемалол бўлгани ва иш ёки дам олишга шошилинмагани учун у жамоат етарли бўлса, эртароқ, бўлмаса, одам кўпайишини кутиб, кечроқ ўқилар экан.\n«Бомдодни тонг қоронғисида ўқир эдилар».\nТонг отганидан кейинги қоронғилик даври ҳам Бомдод намозининг олдинги вақти ҳисобланади.\n1. Беш вақт намознинг вақтларини билиш лозимлиги.\nБошқа ривоятларда Пешинни бир оз ҳаво совиганда, Бомдодни ёруғлик яхши тарқаганда ўқиш ҳам зикр этилган.\n4. Олим кишилардан савол сўраб туриш кераклиги.\n5. Сўралган нарсанинг ўзига жавоб бериш жоизлиги.\n19:02 / 11.05.2020 956\n08:31 / 12.05.2020 416\n1037 13:30 / 14.06.2020\n1396 13:00 / 26.06.2020\nАбдуллоҳ ибн Аббос розияллоҳу анҳудан ривоят қилинади .Расулуллоҳ соллаллоҳу алайҳи васаллам яхшилик қилишда одамларнинг энг сахийи эдилар. У зотнинг энг сахий давоми...\n2596 19:05 / 28.04.2017\n1620 16:00 / 30.08.2019


Андижон вилоятининг иккита туманига янги ҳоким тайинланди\n21:43 / 23.02.2017\n2017 йил 22 февраль куни Андижон вилояти ҳокимининг қарори билан Улуғнор ва Бўз тумани ҳокимлари ўзгартирилди. Бу ҳақда вилоят ҳокимлигидаги манба Kun.uz'га хабар бермоқда.\nҲоким қарорига кўра, Юсупов Асилбек Акрамович Улуғнор, Мамиров Абдурашид Райимжонович эса Бўз тумани ҳокими лавозимига тайинланган.\nЮсупов бу лавозимга Сулаймонов Абдуғофир Мадаминовичнинг ўрнига келган. Лавозимга тайинланишдан олдин Асилбек Акрамович Ўзбекистон Республикаси Молия вазирлиги ҳузуридаги суғориладиган ерларнинг мелиоратив ҳолатини яхшилаш жамғармасини бошқариш департамент директори лавозимида ишлаган.\nБўз тумани ҳокими сифатида шу кунгача Адилбоев Дониёрбек Набижонович фаолият кўрсатиб келаётган эди. Мамиров Абдурашид бу лавозимга тайинланишдан олдин Андижон вилояти ҳокимлиги ўрта махсус, касб-ҳунар таълими бошқармаси бошлиғи лавозимида ишлаган.\nАндижон Улуғнор Бўз


“Ўзбекчилик” халақит бераётир\nАксар мамлакатларда кўкрак саратонидан огоҳликни оширишга қаратилган сариқ гул тимсолидаги кампаниялар тез-тез ўтказиб турилади.\nЎзбекистонда кўкрак саратони урчиб бормоқда. Ўзбекистон Соғлиқни сақлаш вазирлигига кўра, мамлакатдаги ҳар 100 минг аёлнинг 15 нафарида бу оғир дард аломатлари аниқланмоқда.\nЎзбекистон Соғлиқни сақлаш вазирлигининг бош онкологи, тиббиёт фанлари доктори, профессор Мирзоулуғбек ҒофурохуновнинГ айтишича, мамлакат бўйича бир йилда ҳар 100 минг аёлдан 5 нафари кўкрак саратони туфайли оламдан ўтмоқда.\nЎзбекистон бош онкологи мамлакат аёллари орасида йилдан-йилга саратоннинг бу кўриниши билан касалланиш кўрсаткичлари ошиб бораётганини айтади.\n- Бугунги кунда мамлакат бўйича сут бези саратони билан 12 194 нафар касал ҳисобда туради. 2008 йил давомида 2056 нафар касал аниқланган.\n2005 йилда ҳар 100 минг аëл орасида касаллик бўйича кўрсаткич 12¸6 ни ташкил қилган бўлса¸ 2008 йилга келиб 15¸2 ни ташкил қилган. Республика бўйича касалликнинг кўпайиши кузатилмоқда, дейди мамлакат бош онкологи.\nМирзоулуғбек Ғофурохунов Ўзбекистонда сут бези¸ ëхуд кўкрак саратони, асосан, 40 ёшдан 60 ёшгача бўлган аёллар орасида кўпроқ учрашини айтади.\nАйни касаллик, асосан, аёллар касаллиги ҳисобланади. Лекин баъзи ҳолатларда¸ айтилишича¸ эркаклар орасида ҳам учраши кузатилади.\nМамлакат бош онкологига кўра, ўзбек эркаклари орасида ҳам кўкрак бези саратонига учраш ҳолатлари маълум.\n- Эркаклар орасида ўтган йили 13 нафар бемор аниқланган. Ўзбекистон бўйича 60 нафардан ортиқ эркак ҳисобда туради. Ҳар йили эркаклар орасида 10 тадан 20 тагача бемор аниқланади, дейди бош онколог.\nМирзоулуғбек Ғофурохунов касаллик кўпроқ Тошкент шаҳри (39,2 %) Навоий вилояти (19,8 %) ва Бухоро вилоятида (16, 2 %) учрашини айтар экан, кўкрак саратонининг келиб чиқишига сабаб бўлаётган бир қатор омилларни тилга олади.\n- Эндоген омилларга аëллар организми репродуктив системаси фаолиятининг ўзгариши киради. Бу аёлларда ҳайз ҳолатининг бузилиши, туғиш фаолиятининг бузилишидир.\nКейин шамоллаш, яллиғланиш касалликлари ҳам касаллик омилларидан бири.\nГенетик омилларда, асосан, ирсият рол ўйнайди. Кимнингки авлодида бачадон, тухумдон саратони, айниқса, сут бези саратонига чалинган қариндош-уруғлар бўлса, кейинги авлодларда сут бези саратони келиб чиқиши кўпроқ учраши мумкин.\nЭкзоген омилларга кимёвий омиллар киради, яъни чекиш, спиртли ичимликлар истеъмол қилиш.\nЭнг кўп учрайдиган омиллардан яна биттаси қўй ëғи¸ мол ëғини ҳаддан ташқари кўп истеъмол қилиш. Кўп овқатланиш¸ семизлик ҳам ушбу касаллик келиб чиқишига таъсир қиладиган омиллардан биттаси бўлади, дейди Мирзоулуғбек Ғофурохунов.\nТиббиёт фанлари доктори, профессор Суҳбат Абдулла экологик омиллар ва ўзбек аёллари орасида кенг тарқалган камқонлик касаллиги ҳам кўкрак саратонига сабаб бўлаётганини қўшимча қилади.\nШунингдек, Суҳбат Абдулла ўзбек аёллари орасида тиббий маданиятнинг камлиги кўп ҳолатларда касалликнинг фожеа билан тугашига олиб келаётганини айтади.\n- Кўкрак бези ракидан бўладиган ҳодисаларга келсак¸ бу бевосита аҳолининг тиббий жиҳатдан саводининг унчалик яхши ривожланмаганлигида, деб биламан. Чунки ўзбекчиликда бир нарса бор: касал бўлдими - ўзининг касалига эътибор бермайди.\nАйниқса¸ ҳозирги шароитда бу нарса яққол кўзга ташланаяпти. Кризис сабабли, бошқа тирикчилик сабаблари билан “ўзи ўтиб кетмасмикан” деб, фуқаролар касалликнинг олдини олса бўладиган вақтларни ўтказиб юбораяпти. Натижада бу лоқайдлик кўпинча фожеага олиб келаяпти, дейди Суҳбат Абдулла.\nМаълумки, кўкрак саратони бемордан узоқ муддат даволанишни талаб этади. Даволаниш учун кўп миқдорда маблағ лозимлиги сабаб муолажанинг камбағал оилалар чўнтагига тўғри келмаслиги аён. Айни ҳолатда бу каби шахслар ўзлари истаган тақдирда ҳам тиббий муолажа ола олмаслиги маълум.\nСуҳбат Абдулла мамлакатда кўкрак саратонига қарши олиб борилаётган ишлардан қониқмаслигини айтади.\n- Ходимларимиз бевосита пул ишлаш билан банд. Профилактика хусусида¸ бошқа нарса хусусида у ўйламайди. Улар, биринчи навбатда, келаëтган одамнинг чўнтагига кўз тикади.\nДавлат тасарруфидаги медицинани оладиган бўлсак¸ ҳозирги бюджетнинг аҳволи маълум¸ пул таъминоти маълум. У қўштирноқ ичида айтадиган бўлсак, зўрға нафас олиб турибди. Шунинг учун ҳозир бу масалалар ўз ҳолига ташлаб қўйилган, дейди Суҳбат Абдулла.\nЎзбекистон Соғлиқни сақлаш вазирлиги бош онкологи Мирзоулуғбек Ғофурохуновга кўра, Ўзбекистон ҳам кўкрак саратонига қарши курашувчи дунёдаги етакчи ташкилотлардан бири “EuropaDonna” коалициясига қўшилишни режалаштирмоқда.\nЖорий йилнинг май ойида Тошкентда “Аёллар кенгаши” жамоат ташкилоти томонидан кўкрак саратонига қарши кураш жамияти тузилган. “Аёллар кенгаши” эса¸ айтилишича¸ Ўзбекистон президенти Ислом Каримовнинг тўнғич қизи Гулнора Каримова томонидан бошқарилади.


23-05-2016 | 13:14\nZAMIN.UZ / Маданият / 23 Май 2016 года824\nЎзбекистон халқ артисти Озодбек Назарбеков баъзи эстрада хонандаларининг саҳнага очиқ-сочиқ кийиниб чиқишига муносабат билдириб, бу каби ҳолатлар олдини қандай олиш мумкинлиги ҳақида ўз фикрлари билан ўртоқлашди. Бу ҳақда “Даракчи” нашри хабар бермоқда.«Санъаткорларнинг очиқ-сочиқлиги ва яланғочлашиб кетаётганига фақат маърифат билан курашиш керак, бошқа йўли йўқ. Зўрлик билан тақиқлаб бўлмайди. Тақиқласа ҳам, тўғри тушунмаётган ҳолатлар, ‘Демократик давлатда яшаётгандик-ку’ қабилидаги эътирозли вазиятлар бўляпти», — деди Озодбек Назарбеков.«Тўғри, лекин демократия экан деб, ўз синглингни қўшнингни синглисига эрга бермайсан-ку, чек-чегара бўлиши керак-ку. Демократия ҳам менталитетдан келиб чиққан ҳолда, қадриятларни сақлаган ҳолатда бўлиши керак. Демократия — иштонингни ечиб, саҳнага чиқавер, дегани эмас», — деди хонанда.«Ҳар миллатнинг ўз ранги, дунёқараши, тушунчалари ва талаблари бор. Қадриятларисиз миллат ўзини йўқотади. Агар тараллабедодлик қилишга қўйиб берилса, бутун бошли миллат ўз рангини, ўзини йўқотиши мумкин», — дея қўшимча қилди Ўзбекистон халқ артисти Озодбек Назарбеков.\nЎқишни тавсия қиламиз Озодбек Назарбеков Тошкент кўчаларини велосипедда сайр қилди\n17:26 / 02-06-2015\n16:46 / 08-04-2015


25 十月 2021 10:55\nCAIRO. TASS- Kazinform -Суданда Хартум штатининг тўртта вазири ва юқори мартабали амалдорлари ҳибсга олинди. Бу ҳақда душанба куни AL Hadath телеканали маълум қилди. Aрмия пойтахтга барча кириш йўлларини ва кўприкларни ёпди. Бу ҳақда Kazinform TASSга таяниб хабар беради.\nҚайд этилишича, ҳибсга олинганлар орасида алоқа, ахборотлаштириш, молия ва саноат вазирлари ҳам бор. Шунингдек, Хартум губернатори ва мамлакатда ҳукмрон суверен кенгаш вакилларидан бири ҳибсга олинган. Ҳибсга олишлар давом етмоқда.\nСудан бош вазири Aбдулла Ҳамдук армия томонидан уй қамоғига олинди. Бир мунча вақт олдин Бош вазирнинг уйи ҳарбийлар билан ўраб олинган эди.\nAсосий мухолифат ҳаракати - Озодлик ва Ўзгариш Кучлари тарафдорлари аллақачон одамларни кўчаларга чиқиб, «ҳарбийларнинг ҳокимиятни эгаллаб олиш уринишларига» қаршилик кўрсатишга чақиришган.\nAl Arabiya телеканали хабарига кўра, Судан пойтахти Хартумда мобил алоқа ва Интернет бутунлай узилган.\nЯқин вақтда мамлакат Суверен кенгаши раҳбари Aбдел Фаттоҳ ал-Бурхоннинг баёноти кутилмоқда. Aл-Бурхоннинг Бош вазир Aбдулла Ҳамдук билан учрашувидан кейин пойтахтда оммавий ҳибслар бошланди.\nЯкшанба куни Судан полицияси пойтахтнинг Эн-Нил марказий кўчасини ёпмоқчи бўлган юзлаб намойишчиларни тарқатиш учун кўз ёшлатувчи газ ишлатди. Иккинчи ҳафтада Хартумда Қуролли Кучлар Бош қўмондонлиги штаб-квартираси олдида ўтирган иш ташлаш ўтказаётган армия тарафдорлари Ҳукуматнинг истеъфосини талаб қилаётган норозилик намойишлари ва фуқаролик кучлари вакиллари. ўтиш даврини ва ҳокимиятни армия томонидан якуний узатишни тугатишга уринмоқда. Пойтахт расмийларига кўра, тартибсизликларда собиқ ҳокимиятдан ағдарилган президент Умар ал-Башир тарафдорлари қатнашган.


Қозоғистон хорижий мамлакатлар учун жозибадор бўлиб бормоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистон хорижий мамлакатлар учун анча жозибадор бўлиб бормоқда. Савдо ва интеграция вазири ўринбосари Жанел Кушукова Евроосиё Иқтисодий Иттифоқида иштирок этишнинг устун жиҳатлари ҳақида маълум қилди. Унинг айтишича, бундай ҳамкорликнинг асосий ижобий жиҳати – 184 миллион одам мавжуд бўлган катта истеъмол бозорига чиқиш имконияти. Ҳозир Иттифоқнинг ҳуқуқий ҳужжатлари деярли тўлиқ расмийлаштирилди. Товарлар, хизматлар, капитал, шунингдек, меҳнат мигрантлари эркин ҳаракатланиши учун шарт-шароит яратилган. Ишлашни истаганлар учун эса барча зарур шарт-шароит яратилган.\nЖанел Кушукова, Қозоғистон Республикаси савдо ва интеграция вазири ўринбосари:\n- Бизда таълим тўғрисидаги ҳужжатлар ўзаро тан олинади, мамлакатга кириб келган киши 30 кун давомида рўйхатдан ўтмай яшаши мумкин, ишга киришда чекловлар кўзда тутилмаган. Шуни айтиш керакки, 53 соҳада ягона хизматлар бозори ишлаши ҳақида келишилган.\nТаъкидлаш жоизки, Иттифоқ иш бошлаганидан буён Қозоғистоннинг ҳамкорлар билан ўзаро савдоси 33 фоизга ошди. Бундан ташқари, экспортнинг жисмоний ҳажми 4 фоизга ортди, айни вақтда асосан қайта ишланган маҳсулот кўпроқ сотиляпти. Умуман олганда, Қозоғистон экспорт ассортименти икки марта ортди. Бунга кўп жиҳатдан турли ҳужжатлар бекор қилинганлиги туфайли эришилди, эндиликда бюрократия деярли йўқ. Масалан, энди товарларни божхоналарда декларация тузиш шарт эмас, мувофиқлик сертификатлари тан олинади. Евроосиё Иқтисодий Иттифоқи билан ҳамкорлик агросаноат мажмуасига ҳам ижобий таъсир кўрсатди. Тегишли вазирлик вакиллари айтишича, бу ишлар давом эттирилади.\nНурбек Даирбеков, Қозоғистон Республикаси қишлоқ хўжалиги вазири ўринбосари:\n- Олдинга қўйилган ишлар доирасида биз қишлоқ хўжалиги маҳсулотлари савдосидаги тўсиқларни бартараф этиш ва Қозоғистоннинг, шу жумладан, Евроосиё Иқтисодий Иттифоқига аъзо давлатлар савдо тармоқлари билан музокара юритиш, шартномалар тузиш, шунингдек, улгуржи-тақсимлаш марказлари яратиш ва кадрлар тайёрлаш йўли билан, экспорт салоҳиятини оширишга бўйича ишларни фаоллаштирамиз.\nРеспубликага Евроосиё Иқтисодий Иттифоқи тадбиркорлари инвестиция киритмоқада. Бу йил ўтган йилгидан 6 фоиз кўпроқ бевосита хорижий сармоялар келди. Қўшма капиталга эга корхоналар сони икки марта ошди.


Пойтахтимизнинг Чилонзор туманида «Қатортол» маҳалла фуқаролар йиғинида “Юз баҳорни қаршилаган” деб номланган тадбир ташкил этилди. Ҳудуддаги 184-сонли мактаб, 7-сонли болалар боғчаси билан ҳамкорликда ўтказилган кечада Мудофаа вазирлиги вакиллари, туман маҳалла ва оилани қўллаб қуватлаш бўлими мутахассислари, шаҳар фахрийлари кенгаши ва маҳалла фаоллари қатнашди.\nТошкент шаҳридаги «Қатортол» маҳалласида истиқомат қилувчи Александр Феодорович умрининг юзинчи баҳорини қарши олди. Табаррук ёшли бу инсон 1920 йилнинг 13 мартида туғилган бўлиб, ҳаётнинг кўп паст-баландликларини кўрди, оғир дамларни бошидан ўтказди. Унинг ёшлиги уруш даврига тўғри келди. 1937-1939 йилларда Ленинград (ҳозирги Санкт-Петербург)даги Артеллерия техник билим юртида таҳсил олган ҳарбий техник кадр сифатида фронт ортида хизмат қилди. 1940 йилдан 1963 йилларгача Ўрта Осиё Ҳарбий округи, Туркистон Ҳарбий округида техник назорат бўлим бошлиғи лавозимида фаолият кўрсатди. Ҳарбий соҳада кўрсатган фидокорона хизматлари эвазига “Улуғ Ватан урушининг Германия устидан ғалабаси” медали, “Совет Армиясининг 30 йиллигига” медали, “Қизил Юлдуз” ордени, “Қуролли кучларнинг 40 йиллигига”, “Фидокорона хизматлари учун” медаллари билан тақдирланди. 1939-1945 йилларда фронт ва фронт ортида фидокорона меҳнат қилди.\n— Яратганга шукр, бизга шундай дориломо кунларни кўриш насиб этди, — дейди. Иккинчи жаҳон уруши даврида фронт ортида меҳнат қилган Александр Нестеров. — Ҳар куни мана шундай тинч-осойишта кунларимизга шукроналар келтираман. Тинчлигимизга кўз тегмасин, ер юзида уруш бўлмасин. Биз, нуронийларга кўрсатилаётган эътибор учун Президентимизга раҳмат айтаман. Ўз навбатида, бу тадбирни ташкил қилган инсонларга миннатдорлик билдираман.\nА.Ф.Нестеров 1963 йилда “Ўзбекгидроэнергострой” трестида муҳандис лавозимида иш бошлади. Фаолияти давомида ўзини етук ва масъулиятли мутахассис кўрсатди. Кейинчалик бошқа идораларда ҳам меҳнат қилди. Кексарганда ҳам тиниб-тинчимади. 2000 йилгача, яъни 80 ёшигача Тошкент Фармацевтика институтида кадрлар бўлими бошлиғи, Узумчилик-боғдорчилик ширкатида муҳандис лавозимларида ишлади. Қаерда ишламасин, масъулият, меҳнаткашлик, қатъиятлиликни шиор қилди. Бу фазилатлари унга ҳамиша обрў олиб келди.\nАлександр Нестеров ҳаётда ҳам бахтли инсон. У 2 фарзанднинг отаси, 4 та набира ва 6 та эваранинг бобоси. Аср билан тенгдош инсоннинг ҳаёт йўли авлодлари учун доимо ибрат мактаби бўлиб келади.\nИнсон ҳаёти давомида эзгулик йўлида хизмат қилиши лозим, — дейди меҳнат фахрийси. — Чунки яхшилик қилиш умрни безашдир.\nТадбир иштирокчилари табаррук инсонни баҳорий айём ва қутлуғ ёш билан муборакбод этишди. Қуролли Кучлар марказий ашула ва рақс ансамбли ҳамда мактаб ўқувчилари томонидан намойиш этилган мусиқий ва ҳарбий чиқишлар барчага хушнудлик бағишлади. «Қатортол» маҳалла фуқаролар йиғини раиси Пардабой Эргашов ва туман ички ишлар бошқармаси паспорт бўлими вакиллари отахонга янги паспорт топширишди.


Буюк истиқболнинг асоси / ADOLAT ижтимоий-сиесий газетаси\nТарих — босиб ўтилган йўл. Уни орқага қайтариб ҳам, қайтадан яратиб ҳам бўлмайди. Шунинг учун уни қандай мавжуд бўлса, шундай ҳолида, холис ва ҳаққонийлик билан, асл манбалар асосида ўрганиш, тадқиқ қилиш, асл ҳақиқатни очиб бериш, бор тарихий бойликларни асраб-авайлаб сақлаш, улардан халқимизни баҳраманд этиш талаб қилинади. Шу маънода мамлакатимиз мустақилликка эришганидан кейин юртимиз, халқимиз тарихини асл манбалар асосида тубдан қайтадан ўрганишга киришилди. Улуғ аждодларимизнинг тарихий мероси илмий йўналишда тадқиқ қилинди. Олис ўтмишдан мерос бўлиб келаётган обидалар, ёдгорликлар, тарихий мажмуалар қайта қурилиб, таъмирланиб, обод ва гўзал масканларга, табаррук қадамжоларга айлантирилди.\n“Тарихий ҳақиқатсиз келажак йўқ”. Ана шу ғоя мамлакатимизда тарихни ўрганишда давлат сиёсатига айланди.\nАлбатта, юртимиз тарихи фақат милоддан олдинги даврлардан то ХХ асрнинг охирларига қадар кечган халқимиз ҳаёти, олис ўтмиш меросимиз, қадимий моддий ва маданий бойликларимиз, ўша даврларда яратилган осори-атиқаларимиздангина иборат эмас. Мамлакатимизнинг 1991 йилдан кейинги мустақиллик даври ҳам ана шу тарихнинг узвий ва тадрижий қисми ҳисобланади. Ватанимиз ҳаётида янги — эркин ва озодлик даврини бошлаб берган тарих саҳифаларини ҳам кенг миқёсда ўрганиш ва тадқиқ этиш ишлари йўлга қўйилди. Бу ишларни янада муваффақиятли давом эттириш мақсадида республикамизнинг Биринчи Президенти 2012 йилнинг 27 январида “Ўзбекистон Республикаси Олий ва ўрта махсус таълим вазирлиги ҳузурида Ўзбекистоннинг энг янги тарихи бўйича Жамоатчилик кенгашини ташкил этиш тўғрисида” қарор қабул қилган эди. Ушбу қарорга кўра, Жамоатчилик кенгашининг ишчи органи сифатида Ўзбекистоннинг энг янги тарихи масалалари бўйича Мувофиқлаштирувчи-методик марказ тузилди. Кенгаш ҳам, Марказ ҳам беш йил давомида республикамизда юртимизнинг энг янги тарихини тадқиқ этиш ва ўқитиш самарадорлигини, мазкур соҳаларда илмий, ўқув-методик адабиётлар, маънавий-маърифий ишлар сифатини ошириш борасида мустаҳкам замин яратди.\nАлбатта, давлатимиз раҳбарининг ҳар бир қарор, фармон, фармойишида ҳаётимизнинг бирор жабҳасидаги, соҳасидаги жараёнлар эътиборга олиниб, уларни келгусида янада юксалтириш, тараққий эттириш йўллари кўрсатиб берилади. Ҳаёт ўсишдан, юксалишдан иборат экан, маълум соҳалар бўйича чиқариладиган қарорлар, фармонлар ҳам давр руҳига, ўзгаришларга монанд тарзда янгиланиб туриши табиий. Шу маънода Президентимиз Шавкат Мирзиёев томонидан шу йил 30 июнь куни қабул қилинган “Ўзбекистон Республикаси Фанлар академияси ҳузурида Ўзбекистоннинг энг янги тарихи бўйича Жамоатчилик кенгаши фаолиятини ташкил этиш тўғрисида”ги қарор мазкур соҳада кейинги йилларда юзага келган ўзгаришлар билан биргаликда келгусида амалга ошириладиган кенг кўламдаги ишлар қамровини ҳам белгилаб берди.\nХусусан, ушбу қарорда Ўзбекистоннинг энг янги тарихи бўйича қилинадиган ишлар, яъни демократик ҳуқуқий давлат ва фуқаролик жамиятини шакллантиришнинг “ўзбек модели” моҳияти ва мазмунини, жамиятда барқарорликни, миллатлараро тотувлик ва диний бағрикенгликни сақлаш бўйича кенг кўламли ишларни бажариш, дунё миқёсида Ўзбекистоннинг роли ва ўрнини чуқур ўрганиш ва яққол очиб бериш, мамлакатимизнинг энг янги тарихини замонавий назарий-методологик, фанлараро ёндашувларга, тарихийлик ва холислик тамойилларига асосланган ҳолда тизимли ўрганишни ташкил қилиш, юртимизнинг энг янги тарихи бўйича долзарб муаммоларнинг ҳал қилиш йўлларини ишлаб чиқиш масалаларига эътибор қаратилди. Шунингдек, буюк тарихий-маданий меросга эга бўлган ва жаҳон цивилизациясининг ривожига улкан ҳисса қўшган ўзбек халқининг тарихий ўтмиши ва бугунги кунига баҳо беришда бир ёқлама ёндашувларга, йўл қўймаслик ишларини мувофиқлаштириш, илмий, ўқув, ўқув-методик адабиётларининг янги нашрларини тайёрлаш ва чоп этиш ишларини амалга ошириш, уларда республикамизнинг энг янги тарихини умумжаҳон ва минтақавий жараёнлар билан, ҳозирги Ўзбекистон ҳудудида шаклланган халқлар ва давлатлар цивилизациясининг тарихий-маданий мероси билан узвий боғлиқ ҳолда кўриб чиқишни таъминлаш каби вазифалар белгиланди. Шу билан бирга, қарорда Кенгашнинг Ўзбекистоннинг энг янги тарихи бўйича илмий, ўқув, ўқув-методик адабиётлар, ўқув дастурлари мониторингини олиб бориш, соҳада илмий-тадқиқот, ўқув-методик ишларнинг сифатини яхшилаш, фуқароларда тарихий хотира, миллий ўзликни англаш, юксак маънавият, халқнинг тарихий анъаналари, маданий меросига ҳурмат, мамлакатимиз мустақилликка эришганлигининг буюк тарихий аҳамиятини англаш каби фазилатларни шакллантиришга йўналтирилган маданий-маърифий ишлар самарадорлигини, шу жумладан, оммавий ахборот воситалари орқали амалга ошириб боришга кўмаклашиш ишлари ҳам кўзда тутилган.\nҚарордаги энг муҳим жиҳатлардан яна бири, Жамоатчилик кенгашининг ишчи органи сифатида белгиланган Ўзбекистоннинг энг янги тарихи масалалари бўйича Мувофиқлаштирувчи-методик марказнинг келгуси вазифалари аниқ кўрсатилган. Жумладан, Марказ зиммасига Жамоатчилик кенгаши фаолиятини илмий-методик таъминлаш, Ўзбекистоннинг энг янги тарихини ўрганиш бўйича долзарб масалаларни ҳал қилиш йўлларини ишлаб чиқиш, Халқ таълими вазирлиги, Олий ва ўрта махсус таълим вазирлиги билан биргаликда мамлакатимизнинг энг янги тарихи борасида ўқув, ўқув-методик адабиётлар яратиш юзасидан танловлар ўтказишда иштирок этиш, давлат илмий-техника дастурлари доирасида юртимизнинг энг янги тарихи тадқиқотлари бўйича илмий-техника лойиҳалари танловлари рўйхатига киритиш учун таклифлар ишлаб чиқиш ҳамда уларни кўриб чиқиш учун Республика Фан ва технологиялар агентлигига тақдим этиш, энг янги тарихни ўрганишнинг назарий-методологик асосларини такомиллаштириш юзасидан тадқиқотлар олиб бориш, ҳар йили тарихнинг долзарб масалалари бўйича ўтказиладиган халқаро ва республика конференция, семинарлари рўйхатини аниқ тартибда ишлаб чиқиш каби масалалар юкланган.\nЮқоридагилардан англашилиб турибдики, янги қарор натижасида аввалдан мавжуд Олий ва ўрта махсус таълим вазирлиги ҳузуридаги Ўзбекистоннинг энг янги тарихи бўйича Жамоатчилик кенгаши Фанлар академияси ҳузуридаги Ўзбекистоннинг энг янги тарихи масалалари бўйича Жамоатчилик кенгашига айлантирилди. Шу билан бирга, Олий ва ўрта махсус таълим вазирлиги ҳузуридаги Ўзбекистоннинг энг янги тарихи масалалари бўйича Мувофиқлаштирувчи-методик марказ ҳам Фанлар академияси тасарруфига ўтказилди. Албатта, янги қарорда кўзда тутилган мақсад Кенгаш ва Марказни бир ташкилотдан иккинчи ташкилотга ўтказишдангина иборат эмас. Бу ўринда республикада амалга оширилаётган тизимли ишларнинг мантиқий давоми сифатида академия тасарруфидаги Кенгаш ва Марказ зиммасига янада катта ва жиддий вазифалар юкланди. Хўш, бу вазифалар нималардан иборат?\nАввало, мамлакатимизда Ўзбекистоннинг энг янги тарихини ижтимоий, иқтисодий, илмий, ўқув-методик, оммавий тарзда ёритиб беришга хизмат қиладиган базис яратилди. Бу базис учун республика Фанлар академияси танланди. Унинг танланиши ҳам бежиз эмас. Маълумки, Ўзбекистон Республикаси Президентининг шу йил 17 февралдаги “Фанлар академияси фаолияти, илмий-тадқиқот ишларини ташкил этиш, бошқариш ва молиялаштиришни янада такомиллаштириш чора-тадбирлари тўғрисида”ги қарорига кўра, бир қатор илмий-тадқиқот муассасалари Фанлар академияси таркибига ўтказилди. Шулар қаторида Тарих институти ҳам яна қайтадан академик институт мақомига эга бўлди. У тарихни ҳам илмий, ҳам фан ва таълим йўналишида тадқиқ этадиган муассасага айланди. Бу эса Фанлар академияси тасарруфида фаолият юритадиган Кенгаш ва Марказ билан Тарих институти ўртасида яқиндан ҳамкорлик юзага келишига имкон яратди.\nИккинчидан, тарих, бу хоҳ олис ўтмиш бўлсин, хоҳ энг яқин тарих — ҳаётда юз берган воқеа-ҳодисаларни санаб кўрсатиб берадиган ҳисоботлар йиғиндиси эмас, балки бу воқеа-ҳодисаларнинг илмий, назарий, амалий, фалсафий, ижтимоий жиҳатдан тадқиқотлар хулосаси ҳисобланади. Яъни тарихни ўрганишда илмий йўналиш асосий мезон саналади. Кенгаш ва Марказнинг Олий ва ўрта махсус таълим вазирлигидан Фанлар академияси тасарруфига ўтказилишида ана шундай мезон асос бўлган.\nУчинчидан, юртимизнинг энг янги тарихини ўрганиш ва тадқиқ этиш фақат мамлакатимиздагина эмас, хорижий давлатларда ҳам олиб борилмоқда. Ўша тадқиқотларда тарихимиз ҳақида ҳаққоний, тўғри маълумотлар билан биргаликда нохолислик билан, нотўғри асосда билдирилган фикрлар, фактлар ҳам мавжуд. Бундай жараёнлар ҳам Кенгаш эътиборидан четда қолмаслиги зарур. Бу ўринда Кенгаш ва Марказнинг чет эллардаги тарихни ўрганувчи муассасалар ва олимлар билан ҳамкорлиги керак. Шу сабабли Марказга ўз фаолияти доирасида хорижий мамлакатларнинг илмий-тадқиқот ташкилотлари ва халқаро жамғармалар билан ҳамкорлик қилиш имконияти ҳам берилди. Бу эса Марказнинг халқаро доирадаги илмий нуфузи ва мавқеини янада оширади.\nТўртинчидан, мамлакатимизнинг энг янги тарихини ўрганиш ва уни тарғиб этиш жараёни илмий муассасалар, мактаблар, олий ўқув юртларидагина эмас, кенг халқ оммаси ўртасида ҳам олиб борилиши керак. Ушбу жараёнда оммавий ахборот воситалари етакчи роль ўйнаши шубҳасиз. Бунда республикамиз ва хорижий оммавий ахборот воситаларининг тарғиботчилик ролидан кенг фойдаланилади. Айни пайтда, Марказнинг ўз нашри “Ўзбекистоннинг энг янги тарихининг долзарб масалалари” журнали чоп этилади ва бу журнал Кенгаш ҳамда Марказнинг фаолиятини, мақсадини ёритишда бошқа матбуот нашрлари билан ҳамкорлик қилади.\nБешинчидан, Кенгаш ва Марказ мактаблар, олий ва ўрта махсус ўқув юртлари учун мамлакатимизнинг энг янги тарихи билан боғлиқ ўқув, ўқув-методик, илмий адабиётларнинг янги, ҳаётимизнинг ҳамма қирралари қамраб олинган нашрларини чоп этиши белгиланган.\nХулоса қилиб айтганда, ушбу қарор давлатимиз томонидан фан ва таълим ўртасидаги интеграцияни кучайтириш, мамлакатнинг интеллектуал салоҳиятини мустаҳкамлаш, илмий-тадқиқот муассасаларининг моддий-техника базасини яхшилаш ҳамда ёш авлодда тарихий хотира, миллий ўзликни англаш, юксак маънавият, халқимизнинг тарихий анъаналари, маданий меросига ҳурмат, мамлакатимиз мустақилликка эришганлигининг буюк тарихий аҳамиятини англаш каби фазилатларни шакллантиришга йўналтирилган маънавий-маърифий жараёнлар самарадорлигини оширишда кенг кўламли ишларнинг ҳуқуқий асоси ҳисобланади. Бошқача айтганда, тарих бугунни, бугунги кун эса келажакни яратишга хизмат қилар экан, Ўзбекистоннинг энг янги тарихи ҳам буюк истиқбол йўлида мустаҳкам асос бўлиб қолади.


Кимнинг қўли баланд келади? | "Адолат" СДП\nБугун муҳим сиёсий жараён - Олий Мажлис палаталари ва маҳаллий кенгашларга бўлиб ўтадиган сайловлар олдида турибмиз. Ижобий маънодаги кураш вазифасини ўтовчи бу жараёнда кимнинг қўли баланд келади, деган саволга жавоб топишдан аввал ортга бир назар ташлаш лозим. Чунки биргина бугунги тарғибот тадбирлари ёки сайловолди дастуримизда жамият ривожи учун хизмат қиладиган долзарб вазифаларни кўтариб чиқиш билан мақсадга эришиб бўлмайди. Бу ҳар бир сиёсий партиянинг жамиятда қандай ўрин эгаллагани ва электорати ишончини қозонганлиги билан боғлиқ. Қолаверса, партия фаоллари ва унинг ишончли вакили бўлган маҳаллий кенгаш депутатларининг зиммасига юклатилган вазифани қанчалик бажараётгани катта аҳамиятга эга.\nПрезидентимиз Шавкат Миромонович Мирзиёев 2017 йилнинг 12 июль куни Олий Мажлис палаталари ва сиёсий партияларнинг раҳбарлари билан видеоселектор йиғилишидаги маърузасида ишида сусткашлик кузатилаётган, жонбозлик ва фидойилик етишмаётган сиёсий партиялар аъзоларини “уйғотиб” юборди. Маърузадаги “Ҳар қандай сиёсий партия замон билан ҳамнафас бўлиб, унинг ўткир талабларига жавоб берган тақдирдагина сиёсий куч сифатида яшай олади”, деган сўзлар биз партия фаолларини сиёсий майдонга олиб чиқди.\nҲудудларда ислоҳотларни амалга ошириш, фуқароларни қийнаётган муаммоларни ҳал этиш олдимиздаги энг долзарб вазифага айланди. Одамлар билан мулоқот ўтказишга, уларнинг муаммоларини ҳал этишга эътибор ортди.\nПартия фаоли сифатида янги таҳрирдаги сайловолди дастуримизни қайта-қайта ўқиб чиқдим. Унда илгари сурилган ғояларни қўллаб-қувватлайман. Белгиланган вазифаларнинг барчаси жамият ривожига қаратилган. Айниқса, дастурда ижтимоий йўналишда белгиланган вазифалар долзарб аҳамиятга эга. Жумладан, умумий ўрта таълим сифатини тубдан яхшилаш, болалар спорти, мусиқа ва санъат мактабларини реконструкция қилиш, янгиларини қуриш масаласи илгари сурилгани ўринли. Шу ўринда яна бир таклифим бор. Давлатимиз томонидан кейинги йилларда бу борада сезиларли ишлар қилинди. Энг чекка ҳудудларда ҳам спорт иншоотлари, мусиқа мактаблари барпо этилди. Бироқ улардан қандай фойдаланиляпти? Бу саволга жавоб беришда ҳамма вақт ҳам дадил гапира олмаймиз. Айтмоқчиманки, жамоатчилик назоратини йўлга қўйиш лозим.\nМактабларда тиббиёт хоналарини йўлга қўйилиши ўринли. Ўқувчи дарс давомида соғлигидан шикоят қилса ёки биринчи тиббий ёрдам кўрсатиш зарурати туғилса, албатта, тиббиёт ходими керак. Бу ишга энг малакали кадрларни жалб этиш янада самарали бўлади.\nПартиямиз томонидан уч йил аввал мактабларда ижтимоий тенглик лойиҳаси илгари сурилганди. Бу ташаббус ота-оналар ва кенг жамоатчилик томонидан қўллаб-қувватланган. Айниқса, мактаблардаги ортиқча “йиғди-йиғдилар”га чек қўйилди, ўқитувчиларнинг масъулияти ошди.\nУмуман олганда, таълим соҳасидаги ислоҳотлар ҳамма вақт долзарб аҳамиятга эга. Уни амалга оширишда жамоатчиликнинг ролини ошириш зарур. Партия фаоллари бу ҳаракатнинг олдинги сафида боришларини таклиф этаман.\nАндижон давлат тиббиёт институти кафедра мудири,


Фобия... Ғалати қўрқувлар олами - 19 Июля 2016 - www.SheJoT.CoM\nГлавная » 2016 » Июль » 19 » Фобия... Ғалати қўрқувлар олами\nФобия... Ғалати қўрқувлар олами\nФобия сўзи грек тилидан олинган бўлиб, "қўрқув”, "даҳшат” деган маъноларни англатади. Бу тарздаги қўрқувни инсон бошқара олмайди, хавотирини камайтиришга қодир бўлмайди. Аслида эса у қўрқаётган ёки ҳаддан зиёд хавотирланаётган ҳолат, воқеа у ўйлаганчалик жиддий аҳамиятга эга бўлмаслиги ҳам мумкин. Фобия бир эмас, бир неча юз турдаги қўрқув турларининг жамланмаси эканини ҳисобга олган ҳолда, аксарият инсонлардаги фобия бирор номаълум жисм, мавжудот, воқеанинг келишидан, юз беришидан қўрқиши дейиш тўғрироқ бўлади.\nФанда фобияни қўрқувнинг патологик таъсири, у ёки бу нарсадан, ҳолатдан керагидан ортиқ қўрқиш, ваҳимага, даҳшатга тушиш деган тушунча мавжуд. Бундай қўрқув натижасида табиийки, инсон баъзи одамлар, вазиятлар, нарсалар, ҳолатлар, жойлардан қочади.\nОддий тил билан айтганда, инсон ўзи билан содир бўлиши мумкин бўлган ҳолатни тасаввур қилади ва айнан мана шу унда катта қўрқув ҳиссини уйғотади. Инсон бундай қўрқув олдида ўзини асирга тушган маҳбусдек, ҳимоясиз, ҳаёти бир неча дақиқадан кейин якунига етиши мумкин бўлган инсондек тутади. Бундай одамлар ана шу қўрқув туфайли ишларини ўз ўрнида бажара олмаслиги, бунинг сабабини эса уялиб ҳеч кимга айтмасликлари ҳам мумкин. Бу эса ўз навбатида асаб тизимига ўз таъсирини ўтказади. Баъзи инсонларда ана шундай қўрқув ҳисларидан кейин қатор руҳий касалликлар келиб чиқади. Инсон фобия натижасида ўзини одамлардан олиб қочадиган, дўстлар даврасида камроқ кўринадиган, келажаги учун тузган режаларидан воз кеча оладиган ҳолатга келиб қолади.\nИнсоннинг айнан нимадан қўрқишига қараб, унинг қўрқувини турга ажратиш мумкин. Масалан, айхмофобияга чалинган инсон барча ўткир нарсалардан қочишга ҳаракат қилади. Унинг назарида ўткир нарса ўзидан анча нарида турган бўлсада, унга зарар етказиши, танасини кесиши, қириши мумкиндек туюлади.\nАквафобияда инсон сузишга қўрқади, клаустрофобияда эса юқори қаватли уйларга инсон фақат ва фақат зина ёрдамида чиқади. Сабаби ушбу фобия тури лифтлардан қўрқишга айтилади. Яъни инсон лифтда қамалиб қолиб кетишдан жуда қўрқади ва шу сабабли фақат зина орқали ҳаракатланади.\nФобияда руҳий жиҳатдан таҳлил қилинганда, унинг бевосита невроз билан кечиши ҳам айтилади.\nИнсонларнинг ҳаммасида мавжуд бўлган оддий қўрқув ҳисси фобиядан мутлақо фарқ қилади. Бундай ҳолатда инсон уни қўрқувга солган жараён тезда ўтиб кетишини, бу вақтинчалик эканини тушунади. Шу билан бирга маълум вазият ва одамлардан қочмайди. Чунки бунинг безарар эканини тушунади. Фобияда эса аксинча...\n• Бирор ҳолатнинг ёмонлик билан тугашини кутиш (олдиндан билиш каби)\n• Хавфсираш, доимий равишда диққатда туриш\n• Диққатнинг сусайиши\n• Турли овозларга таъсирчанлик\n• Хотира сусайишини сезиш (кўп ҳолатларда бу диққатнинг сусайиши билан боғлиқ бўлади холос)\n• Соматик аломатларни кутиш\n• Бирор хавфнинг яқинлашаётгани ҳақидаги ғайриоддий ғояларни ўйлаб топиш\n• Инсоннинг маълум ҳолатга аввал ҳам тушганини ҳис этиши (дежа вю)\n• Мияда ҳеч бир фикрнинг йўқлиги, умуман хаёлнинг мавжуд эмаслиги ҳисси\nФобия асаб тизими ва мия фаолияти билан боғлиқ ҳолат. Фобиядан азият чекадиган инсонларнинг организмида турли ўзгаришлар содир бўлади, саломатлиги ёмонлашади. Бу ҳақда батафсилроқ танишмоқчи бўлсангиз қуйидагиларга эътибор беринг.\nОшқозон-ичак йўлларига таъсири:\n• Овқат ютиш қийинлашади\n• Ошқозон соҳасида оғирликнинг сезилиши\n• Оғиз қуриши\n• Ошқозондан турли овозлар чиқиши\n• Тез-тез ич келиши ёки ич кетиши\nНафас олишга таъсири:\n• Кўкрак қафасининг сиқилиши ҳисси\n• Нафас олишда қийинчилик ҳис этиш\n• Нафас етишмаслиги\n• Нафас олишнинг тезлашиши\nЮрак қон томир тизимига таъсири:\n• Юрак уришининг тезлашиши\n• Юрак соҳасидаги оғриқ\n• Юрак уришида танаффусларнниг пайдо бўлиши\n• Бўйин соҳасида юрак уришининг сезилиши\nСийдик йўли соҳасига таъсири:\n• Организмдан сийдик ажралиб чиқишининг тезлашиши ёки ҳожат учун организмнинг ёлғон чақируви\n• Эркакларда эрекция ҳолатининг йўқолиши\n• Аёлларда эса ҳайз давридаги турли ўзгаришлар\nМНС (марказий нерв системаси)га таъсири:\n• Қулоқдаги шовқин\n• Кўз нурининг ҳиралишиши, кўз олдида пайдо бўладиган учар нурлар\n• Бош айланиши\n• Бошнинг ўта сиқиб оғриши\n• Курак ва елкалардаги оғриқ\n• Оёқ ва қўлларнинг баъзи қисмларидаги титроқ\nАслида инсон руҳиятида тушуниб бўлмас ўзгаришлар содир бўлади. Шу сабабли баъзи ҳолатларда оддий қўрқув ҳисси билан фобия бирлашиб кетади ва инсондаги айни ҳолат оддий қўрқувми ёки фобиями ажратиб бўлмай қолади. Руҳий касаликлар орасида ҳам ваҳима касаллиги бор. Унинг ҳам баъзи жиҳатлари фобияга ўхшаб кетади. Аммо бу фобия эмас. Инсондаги фобия турини аниқлаш мақсадиди Занг шкаласи тест таҳлил натижаси ишлаб чиқилган.\nЗанг шкаласи тест таҳлил натижаси нима?\nЗанг шкаласи олим Вильям Занг томонидан Дюк Университетида ихтиро қилинган. Бу шкала орқали инсондаги мавжуд фобия ҳолатларининг даражаси ўлчанади. Бунда инсоннинг ўзи ҳақидаги фикри, қўрқинчини қай тарзда ифода этиб бера олиши ҳам аҳамиятга эга. Тадқиқотларга кўра, фобия ҳолати ҳар қандай ёшдаги инсонларда кузатилади. Шунга кўра, айни шкала орқали ҳар қандай инсондаги мавжуд фобия тури ва унинг даражасини арниқлаб олиш имкони бор.\nЗанг шкаласи қандай ишлайди?\nЗанг шкаласи тест таҳлилида инсон жавоб бериши мумкин бўлган 20та савол мавжуд. Бошқача қилиб айтганда, бу жавоблар тасдиқ жавоблари бўлади. "Қандай қилиб?”, дейсизми, бу жуда оддий! Масалан, сиз берилган саволларга "камдан-кам ҳолатларда”, "баъзида”, "тез-тез”, "доимо” каби тасдиқ жавобларини берасиз. Жавобларингизга кўра, шкладаги 5та пункт эса сизнинг асл ҳолатингизни аён этади. Қолган 15таси эса ўша энг муҳим 5 пунктнинг саралаб олинишига кўмак берувчи жавоблар бўлади. Жавоблар варақаси тест топшираётган киши томонидан мустақил равишда тўлдирилади. Бемордан сўнгги ҳафталар ичида у қўрққан нарсаларга кўра, бланкадаги маълум қисмларни тўлдириб чиқиши сўралади.\nАйтиш лозимки, фобияга чалинган инсонларни даволаш мумкин. Аммо буни уларнинг ўзлари жуда-жуда исташлари керак бўлади. Аввало шифокорлар беморнинг ўзи, унинг яқинлари, оила аъзолари билан суҳбат қуришади. Беморнинг яшаш тарзи, дўстлари ўрганилади. Унинг руҳий ҳолати кузатилади. Бундай беморлар комплекс даволаш усули орқали даволанади.\nФобияни даволашда руҳшунос билан узоқ вақт давом этадиган суҳбатлар, ваҳима ҳиссини йўқотишга, хотирани кучайтиришга, инсоннинг ақлий фаолиятини ишлашга мажбур этадиган дори-воситалари, асаб тизимини даволаш, гипноз усули каби яна ўнлаб даволаш усуллари мавжуд.\nШифокорлар, руҳшунослар фобиядан азият чекаётган инсоннинг аввало руҳий ҳолатини ўрганишади ва шунга кўра иш тутишади. Унга буюриладиган даво чоралари ана шунга боғлиқ бўлади.\nКейинги мақолаларимизда, фобиянинг турлари ҳақида ҳикоя қиламиз.\nКатегория: BAXS - TORTISHUV / FIKR MULOHAZA | Просмотров: 347 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, news | Рейтинг: 0.0/0


«Бизда янги ҳаёт энди бошланяпти...»\n19:18 / 09.03.2016\nТаманно Тожибоевада туғма юрак хасталиги бор - юрак қоринчалари ўртасидаги парда нуқсони. Туғилганида 7 мм бўлган, энди 11 мм бўлиб қолди, зудлик билан операция қилиш керак. Ҳар бир ўтган йил кеч бўлиб қолиб, операция қилиш имкони йўқолиши хавфига хавф қўшиб бормоқда. Бу кассалликнинг шундай хусусияти мавжуд - маълум бир муддат ўтгач, юрак операция учун яроқсиз бўлиб қолади.\nҚоринчалари ўртасидаги парда нуқсони - бу чап ва ўнг қоринчаларни тўла бўлинмаслиги. Натижада қон бир қоринчадан (кўпинча чап қоринчадан, чунки у кучлироқ бўлади) бошқасига ўтиб қолади ва бу ҳолат юрак ва қон айланиш системасининг табиий ишини бузади.\nТуғма юрак хасталикларининг сабабларини санаганда шифокорлар яқин қариндошлар ўртасидаги никоҳлар бу касалликга бўлган ирсий мойилликни икки баробар кўтаришини, вирус инфекцияларини, жумладан қизилча, грипп, герпес (учуқ), айниқса улар билан ҳомиладорликнинг бошланғич даврларида зарарланишларини кўрсатадилар.\nТаманнонинг кўзлари чақнаб туради, ўзида ҳам худди моторча бордек. Чаққон, тийрак, қизиқувчан, у бизларни биринчи кўришимиздан ўзига маҳлиё қилиб қўйди. Онаси Гўёхон бошидан ўтганларни сўзлаб бераркан, қизалоқ ўзига фотосессия уюштириб улгурди.\nГўёхон икки фарзандни бир ўзи кўтармоқда, катта ўғли бешга кирган. Буларнинг отаси ҳаётларидан икки йил илгари ғойиб бўлиб кетганича, ҳанузгача хабар йўқ. Аёлнинг даромади фақат шу касал қизига давлат тўлаб турган пенсия, бошпанани Гўёхоннинг ота-онаси берган. Маҳалла ҳам ёрдам бермоқчи эди-ю, лекин нимадир бўлиб, амалга ошмаяпти.\nБундай операциялар, одатда бепул, чунки Ўзбекистонда болаларга операциялар килиш бепул, лекин Таманноникидек операцияларни нозик бир жиҳати бор - очиқ юракда ўтказиладиган операциялар учун зарур бўлган қимматбаҳо оксигенатор ва турли бошқа ашёлар ҳамма уларга муҳтож болаларга етишмайди.\n«Сочная долина» савдо белгиси 2015 йил ноябр ойида «Ҳаётларни биргаликда қутқарайлик!» акциясини ўтказди ва унинг доирасида ҳар бир сотилган шарбат қутисидан тушган пулнинг бир қисмини Тошкент педиатрия институтининг Болалар кардиожарроҳлик марказига ўтказди. Акция 15 болани операциясига етарли пул жамлади. Ўша пулга очиқ юракда операцияга муҳтож бўлган, кам таъминланган оилаларда яшовчи болалар учун оксигенаторлар ва бошқа керакли нарсалар сотиб олинди.\nМуваффақиятли ўтган операциядан сўнг уйғониб, Таманно илгари тотиб кўрмаган кофе сўради. Шарбат, кола ёки конфет эмас - кофе. «Кўрдингизми, энди бизда янги ҳаёт бошланяпти», - деди, бахтли жилмайиб, Гўёхон.\nТаманно Тожибоева соғайиб, онаси билан уйларига, Фарғонадаги «Ёруғлик» маҳалласига қайтиб кетдилар.\nЮрак ҳикоялари. Ўнингчи ҳикоя: «Катта бўламан, турмушга чиқаман, шифокор бўламан, юракларни даволайман ва сигир сотиб оламан»


Отасини чопиб ташлаган падаркуш(davomi) - 21 Января 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Juma, 22.10.2021, 06:26\nГлавная » 2013 » Yanvar » 21 » Отасини чопиб ташлаган падаркуш(davomi)\nИхтиёр умуман узгариб кетган эди. Хотинига, кизларига хам муносабатида совукконлик куриниб турарди. Буни сезган оила аъзолари унга хам худди шундай муносабатда була бошладилар. Ота бир томон булса, фарзандлари ва она бир томон булди. Кунда жанжал, кунда ур-туполон эди. Айникса, Ихтиёрнинг Россиядан ишлаб келган пулига олган "Нексия" машинаси сунгги кунларда жанжалнинг асосий калтига айланганди. Шу машина сабаб, ота-угил уртасида муносабатлар тобора таранглашиб борарди. Ота машина факат узига тегишли эканлигини таъкидлаб, углига оёк оширмасликни уктиради. Угил эса машинани узимники килиб олсам, дейди. Бундан ташкари, отаси уйда йук вактларда машинани яширинча олиб чикиб, уни у ёк-бу ёкка хайдаб келади. Кеча эра, айнан Умидбек миниб чиккан вактда"Нексия"нинг "коробка"си бузилиб колди.\nХозир Ихтиёр углини буралаб сукар экан, Умидбек машинанинг жанжали чикишини билиб,индамай дардини ичига ютди. Бирок, отанинг гаплари жон-жонидан утиб борар эди:\n- Мен сенларни деб машина олганим йук. Менинг машинамга нимага тегинасан ифлос? Узинг укимаган бир такасалтанг булсанг, ишинг коровуллик булса, "Нексия" нимага керак булиб колди сенга? Булди, эртадан бошлаб онанг, опаларинг билан сен хам уйни бушатиб куй! Уй хам, машина хам меники. Уйни сотиб, узим дача олиб кучиб чикаман. Сенларнинг бир тийинлик хаккинг йук бу ерда. "Давай", каёкка йуколсаларинг баринг йукол тезрок. Уйни бушатасанлар!\nИхтиёрнинг гаплари углининг ёниб турган газабига керосин сепгандек булди. Умидбек уйлари якинидаги санаторияда коровул булиб ишларди. Уз отасининг "ишинг коровуллик булса" деган кинояси газабини кайнатиб юборди. Колаверса, онаси ва опалари тугрисидаги бошка хакоратларни хам эшитишга токати колмаганди. Шу боис у хам отасига караб укирди:\n- Ота, бас килинг гапларингизни, кинояларингиз жонимга тегиб кетди. Узи "Нексия" опамнинг номида булса, уйда хам сизнинг хаккингиз йук. Юраверганингиз яхши экан, уша Россия-да! Шунча йил бизни ташлаб кетиб, ишлаяпман, деб юрдингиз. Нима килиб беролдингиз узи биз учун?! Олганингиз битта машина булса, униям мен тузаттирдим. Энди уша тузатганимда сарфланган пулларни топиб бермас экансиз, сиз унга кулингизни хам теккизмайсиз. Кани, ремонтга кетган пулларни топиб беринг, кейин машина сизники булади. Уйдан эса узингиз чикинг, биз хеч каёкка чикмаймиз!-Умидбек шундай дея отасига караб, хезлана бошлади. Унинг бундай безбетлигидан янада газаби кузиган ота углини, хотини ва кизларини хам кушиб, буралатиб сука бошлади. Жахлдан узини йукотиб куйган угил "хозир сеними?" деди-ю, ташкарига караб отилди. Бироздан сунг у кулида дарахт чопадиган болта билан уй ичида пайдо булди Отаси хали хам алжираб, уни хакоратлашдан тухтамасди.\nКатегория: Dunyo xabarlari | Просмотров: 605 | | Рейтинг: 5.0/2\nShox1010 21.01.2013 19:31\nOoo yana birinchi bolib mandan CLASS


Қозоғистонга самолёт билан учиб келган 2 йўловчида коронавирус аниқланди\n26 Ноябрь 2020 11:40\nNUR-SULTAN. Kazinform – 25 ноябрь куни Қозоғистон Республикаси ҳудудига Миср, Туркия, Россия, Корея, БАА, Голландия, Белорусь ва Ўзбекистондан 12 та халқаро рейслар учиб келди, деб хабар беради Kazinform.\nТранспортни санитария-эпидемиология назорати бошқармаси маълумотларига кўра, 1026 нафар йўловчидан COVID-19 вируси юқтирмаганлигини тасдиқловчи ПЗР сертификатлари билан – 921 киши, сертификатсиз – 105 киши келган. Уларнинг барчаси Қозоғистон Республикаси фуқаролари.\n- Нур-Султан шаҳар аэропортига - 6 рейс, 507 йўловчи, сертфикат билан - 431, сертификатсиз - 76;\n- Алмати шаҳар аэропортига - 5 рейс, 420 йўловчи, сертфикат билан - 391, сертфикатсиз - 29;\n- Атирау шаҳар аэропортига - 1 рейс, барча 99 йўловчи сертификат билан келган.\nҚозоғистонга махсус сертификатсиз учиб келган Қозоғистон фуқаролари ПЗР тест қилиш учун келган жойидаги карантин касалхоналарига жойлаштирилди ва ПЗР тест COVID-19 текширилди. ПЗР тест натижаларига кўра, икки йўловчига коронавирус инфекцияси ташхиси қўйилди.\nКалит сўзлар: Транспорт, Тиббиёт,\nҚозоғистонда 18 одам COVID-19 га ўхшаш пневмония билан касалланди\nҚозоғистон ва Ўзбекистон маиший техника ишлаб чиқарадиган корхонани ишга туширади\nЎтган бир кунда Қозоғистонда 999 кишида коронавирус аниқланди


«КАМОЛОТ» КУТУБХОНАСИ» - МАЪРИФАТ МАСКАНИ - Бердақ номидаги Қорақалпоқ давлат университети\n1609 марта ўқилди.\nДунёга машҳур олим Маршалл Маклюэн инсоният цивилизациясининг юксак даражада тараққий этишини китоб нашр қилиш станогининг ихтиро қилиниши билан боғлайди. Унинг фикрича, дунёда китоблар сонининг ортиши билан илмий революциялар, инсон ҳаёлига келмаган ихтиролар яратилди. Чиндан ҳам, китоб инсоннинг маънавий оламини бойитади, мустаҳкамлайди. Китоб орқали одамлар ўз фикр-мулоҳазаларини келажак авлодларга етказиши мумкин. Ҳамма нарса унитилса ҳам, китобда ёзилган ҳақиқат мангу яшайди.\nУниверситетимизда ёшлар орасида китобхонлик маданиятини шакллантириш, уларнинг маънавий дунёсининг бой бўлиши учун хизмат қиладиган китоблар билан таъминлаш бўйича намунали ишлар амалга оширилмоқда.\nЁшларнинг таянчига айланган «Камолот» ёшлар ижтимоий ҳаракати бошланғич ташкилотининг ташаббуси билан 15-апрель куни университетимизнинг ахборот-ресурс марказида «Камолот» кутубхонаси» ташкил қилинди ва унинг тантанали очилиш маросими бўлиб ўтди. Унда университетимизнинг маънавий ва маърифий ишлар бўйича проректори Х.Турсунбоев ва профессор-ўқитувчилар, фаол талаба-ёшлар сўзга чиқиб, яратилиб берилаётган шундай имкониятлардан самарали фойдаланиш зарурлиги, мазкур кутубхонанинг ёшларни маърифат ғоялари томон йўналтиришда хизмати катта бўлишини таъкидлади.\n- Бошланғич ташкилотимиз ташаббуси билан Тошкент шаҳрида «Камолот» кутубхонаси» рукни остида чоп этилган 200 га яқин номдаги дунё ва ўзбек адабиётининг машҳур асарларини олиб келдик. Мақсадимиз – ёшларимизнинг маърифатга, илм-фан сирларини эгаллашга бўлган интилишларини қўллаб-қувватлаш, уларнинг маънавий оламининг бойишига асос яратишдан иборат, - дейди университет «Камолот» ёшлар ижтимоий ҳаракати бошланғич ташкилоти етакчиси Саламат Ганиев.\nКутубхонада бадиий китоблар билан бир қаторда илм-фаннинг турли йўналишларига оид асарларни ҳам учратиш мумкин. Тантанали тадбир иштирокчиларнинг китоблар билан танишуви ва ўз-аро фикр-мулоҳазаси билан давом этди.\nМинг бор гапиргандан, бир бор кўрган афзал. Барчангизни университет «Камолот» кутубхонаси»га чорлаб қоламиз.


Жаноза намози қандай ўқилади\nИслом дини шундай мукаммал динки шариатдаги ҳар бир масаланинг хужжати ва далили бор. шундай масалалардан биттаси бу Жаноза масаласидир. Жаноза намози шариатда фарзи кифоя бўлган масалалардан ҳисобланиб, мўъмин- мусулмонларнинг бир-бирларини ўртасидаги ҳақларидандир. бу ҳақни чиройли адо қилишимиз учун Жаноза намозига оид илимни яхшилаб ўрганишимиз керак бўлади. маййит ғусл қилдирилгандан сўнг, Имом маййитнинг кўкраги тўғрисида туриб, бош бармоғини қулоғи юмшоғига теккизиб “Аллоҳу акбар” дейди. Иқтидо қилганлар ҳам шундай қиладилар. Сўнг сано ўқилади:\nИмом Фахриддин ар-Розий ЎМИБЮ мударриси.


Самарада уч нафар ўзбекистонлик аварияга учради\n18 апрел 2021, Тошкент вақти: 04:27\nРоссиянинг Самара вилоятида автоҳалокатга учраган Ўзбекистон фуқароларининг саломатлиги ва даъволаниши масаласи Ўзбекистоннинг Қозондаги бош консулхонаси томонидан назоратга олинди. Бу ҳақда Ташқи ишлар вазирлиги 20 июнь куни маълум қилди.\nРасмий маълумотда айтилишича, Самара вилоятида 17 июнь куни кеч соат 7да автоавария юз бериб, унда 6 одам жароҳатланган. Жароҳатланганлардан уч нафари ўзбекистонликдир. Улар Тольятти шаҳар касалхонасига ётқизилган.\nХабарда ўзбекистонликарнинг шахси ва улар олган тан жароҳатларининг характери ҳақида маълумот берилмаган.


Исроилдаги сайловда Ғарбий Соҳилни аннексия қилишга ваъда берган Нетаняҳу ғалаба қилди\n25 ноябр 2020, Тошкент вақти: 07:11\nБош вазир Бинямин Нетаняҳу.\nИсроил парламентига 9 апрелда ўтказилган сайловда амалдаги Бош вазир Бинямин Нетаняҳу етакчилигидаги консерватив “Ликуд” партияси ғолиб бўлгани эълон қилинди.\n10 апрелда эълон қилинган овоз бериш натижаларига кўра, Нетаняҳу партияси парламентдаги 120 ўриндан 65тасига эгалик қилади. Бунинг оқибатида Нетаняҳу бешинчи марта Бош вазир лавозимини бажаришга киришади. Нетаняҳугача ҳеч ким Исроилга беш марта раҳбарлик қилмаган.\n-Мен Исроил халқи менга бешинчи марта ишонч билдираётганига ва бу ишонч аввалгиларига қараганда ҳам кучлироқ эканидан мамнунман,-деди Нетаняҳу.\nАввалроқ Бинямин Нетаняҳу сайловда ғолиб чиқса, Исроил босиб олган Фаластинга тегишли Ғарбий Соҳилнинг яҳудийлар яшаётган аҳоли пунктларини аннексия қилиб олишини таъкидлаганди.\nИсроил бош вазирининг бу гапларини Фаластин етакчилари кескин қоралади.\nИсроил 1967 йилда олти кунлик уруш натижасида Ғўлон тепаликлари, Шарқий Қуддус ҳамда Ғазо минтақасини босиб олган. Исроил кейинчалик Ғазодан ўз қўшинларини олиб чиқиб кетди, аммо Шарқий Қуддусни аннексия қилиб олди. Ғарбий Соҳилда эса Исроил ҳарбий оккупацияси ҳалиям давом этмоқда.


Футбол — Ўзбекистон халқи маданий ҳаётининг ажралмас қисмларидан биридир. Ўзбек футболининг тарихи узоқ даврларга бориб тақалади. XX асрнинг бошида, 1912 йилнинг ўзидаёқ бутун Фарғона водийси, хусусан, Қўқон шаҳри ушбу ўйин билан "касалланиб" бўлган эди. Бироз вақт ўтиб бундай жамоалар Самарқанд, Тошкент ва Андижон шаҳарларида ҳам пайдо бўла бошлади. Ўша узоқ йилларда мамлакатимиз жамоалари ўртасида турли мусобақалар ўтказила бошланган.\n1939 йилдан Ўзбекистоннинг етакчи жамоалари — "Динамо", "ТОДО", "Спартак" (Тошкент) Собиқ Иттифоқ Кубоги ва "Б" тоифали жамоалар биринчилигида қатнаша бошлади.\n1956 йил Тошкентда ҳозирги кунга қадар ўзбек футболининг энг муввафақиятли ва машҳур жамоаси — "Пахтакор" тузилди.\n1991 йил Ўзбекистон Республикаси мустақилликка эришди. Уч йил ўтар-ўтмас, 1994 йили Ўзбекистон Осиё футбол конфедерацияси (ОФК) ва Халқаро футбол федерацияси (ФИФА)нинг тўлақонли аъзосига айланди ва жаҳонда бўладиган барча нуфузли мусобақаларда иштирок этиш ҳуқуқини қўлга киритди.\nЎзбекистон Футбол Федерацияси мусобақалар ўтказиш фаолиятини профессионаллаштириш йўлида 2009 йил Ўзбекистон Профессионал Футбол Лигаси тузди. Ушбу лига мамлакатимизда ўтадиган футбол бўйича Олий ва Биринчи лига мусобақаларини ўтказишни ўз бўйнига олади.


Саудия Арабистонига ҳаж ибодати учун келганлар сони маълум қилинди\n18:50 / 09.09.2016\nАраб ОАВнинг хабарларига кўра, 2 млнга яқин зиёратчи Ҳаж ибодатини амалга ошириш учун Саудия Арабистонига ташриф буюрган.\nБу йил, зиёратчиларнинг хавфсизлигини таъминлаш ва ўтган йилги бир неча юз кишининг ўлимига сабаб бўлган ур-йиқитнинг олдини олиш мақсадида қўшимча чоралар кўрилган.\nҲаж ибодати – Саудия Арабистонидаги Макка-и Мукаррама шаҳрини йилнинг маълум бир вақтида зиёрат қилиш билан амалга оширилади. Ҳаж муқаддас Ислом динининг иймон, намоз, закот ва рўзадан кейинги бешинчи устуни ҳисобланиб, уни имкони бор мусулмон киши умрида бир марта амалга ошириши фарздир.\nAssociated Press ахборот агентлигининг хабарига кўра, 2015 йилги ҳаж мавсумида юз берган тўполонда камида 2426 киши ҳаётдан кўз юмган эди.\nАввал хабар қилинганидек, Эрон ҳукумати мамлакат фуқароларини ҳажга юбормасликка қарор қилган. Эрон диний уламолари, мамлакатнинг Саудия Арабистони ва қатор араб давлатлари билан дипломатик муносабатлар узилганини важ қилишмоқда.\nЭрон Ислом Республикаси диний раҳнамоси оятолло Али Хаменеи эса, 5 сентябрь куни Саудия Арабистонининг ҳаж ишларига масъул шахсларини танқид қилган эди. Хаменеининг фикрича, 2015 йилги тўполонда ҳожилар, хусусан 460 нафар эронликнинг ўлимига айнан саудиялик ташкилотчилар айбдор.\nРуҳоний: Эрон билан бўладиган уруш - барча урушларнинг онаси бўлади\nЭрон ғарбидаги тўқнашувларда ўндан ортиқ аскар ҳалок бўлди\nЭрон олий етакчиси Форс кўрфазида нефть етказиб бериш тўхтатилишини қўллаб-қувватлади


Болалар учун – Ислом Нури\nБўлим: Болалар учун\nEng go’zal qissa\nAjoyib tushAkalarning hasadiYa`qub huzuridaO`rmondaOta huzuridaYusuf quduqdaQuduqdan saroygaVafodorlikZindondagi nasihatYusufning hikmatiTavhid haqidagi nasihatTushning ta`biriPodshohning tushiPodshoh Yusufga odam jo`natdiYusuf tekshirishni talab qildiXazinadorlik boshidaYusufning akalari keldiYusuf va akalar o`rtasidagi suhbatYa`qub va o`gillari o`rtasidagi suhbatBinyamin Yusuf huzuridaYa`qub tomonSir fosh bo`ldiYusuf Ya`qubga e`lchi yubordiYa`qub Yusufning huzuridaChiroyli xotima\nҲуд алайҳиссалом қиссаси: Бўрон\n1. Нухдан сўнг\nОрадан кўп йиллар ўтди. Нух алайхис-саломнинг авлоди ернинг турли бурчакларига сочилиб кетди. Мана шундай кавмлардан бири Од кавми эди. Метиндек бакувват бу одамлар хеч кимдан кўркмас ва сира маглуб бўлмас эдилар. Аксинча бошкалар доим улардан кўркиб-хавфсираб юрарди.\nАллох таъоло Од кавмини хамма нарсада тўкис килганди.\nУларнинг кўй-кўзилари, туя-отлари чор-атрофдаги водийларни тутиб кетганди.\nОд кавми серфарзанд эди.\nУларнинг уйи доим тўлиб турарди. Од кавмининг чорваси даштга ёйилган вактда жуда гўзал манзара хосил бўларди.\nЭрталаб кўчаларни тўлдириб болалари ўйнаётганини кўрсангиз хавасингиз келарди.\nОд кавми жойлашган ер бог-роглар, булоклар сероб бўлган хушманзара бир жой эди.\nСамуд кавми жойлашган ер хам гўзалликда Од кавми еридан колишмасди.\nШуайб алайҳиссаломнинг қиссаси\n1 — Ўтган қиссаларга бир назар\nАзиз болалар, сиз Иброҳим, Юсуф, Нуҳ, Ҳуд ва Солиҳ алайҳимуссалом қиссаларини ўқиб чиқдингиз. Бундан ташқари, Мусонинг ҳам узун ва муфассал қиссасини ўқидингиз. Сизлар бу қиссаларни шавқу рағбат билан ўқиб чиқдингиз. У қиссалар сизнинг қалбингизга энг севимли қиссалар қаторида ўрнашди, уларни қалбларингиз қабул қилиб, тилларингиз равон сўзлайдиган бўлди. Одамлар сизларнинг бу қиссаларни кичик укаларингиз, ота-оналарингиз ва акаларингизга мароқ ва ҳаяжон билан айтиб бераётганингизга гувоҳ бўлмоқдалар.\n2— Ҳақиқат ва ботил ўртасидаги кураш қиссаси\nШубҳасиз, у қиссалар шавқли ва таъсирли эди.\nДовуд ва Сулаймон алайҳимассаломлар қиссаси\nЮқорида эслатиб ўтганимиздек Қуръон Карим Аллоҳнинг азоблари, пайғамбар ва набийлар ўзлари юборилган қавмлар тарафидан дуч келишган рад етиш, масхара, таҳқир ва қувғинлар ва бу қавмламинг бошига пайғамбарларини рад етгани, рнасхара ва таҳқир қилгани, уларга қарши макру ҳийла ва ҳатто ўлдириш учун режалар қилгани сабабли келган азоб-уқубат, ҳалокат ва вайронагарчиликларни баён қилиш билан чекланмаган.\n1 — Қуръон Карим Аллоҳнинг неъматлари ҳақида сўз юритади\nҚуръон Карим Аллоҳ таолонинг баъзи пайғамбарларига берган буюк неъматлари ҳақида гоҳо қисқача, гоҳо муфассал сўз юритган.\nФарзандимиз ёшлигидан бошлаб эътикодли, билимли, одобли, ва гайрат-шижоатли бўлиб усиши учун унга кандай тарбия бермогимиз керак? Болага гўдаклик чогида нималарни ўргатиш лозим? Бунинг учун кайси адабиётларга мурожат килсак бўлади? Табиийки, бу саволларнинг жавоби жуда хам ўнгай эмас. Болажонларнинг исломий кутубхонаси хали анча кашшок. Кўлингиздаги китобча шу муаммони хал килиш йўлидаги кичик бир кадамдир.\nЭй фарзанд, агар жисминг ўсиб улғайишини, баданинг соғлом бўлишини, ақлинг ўткир ва қалбинг хушнуд бўлишини истасанг, қуйидаги насиҳатларга қулоқ сол:\n1. Қишда ҳар ҳафтада камида икки марта иссиқ сув билан, ёзда эса ҳар куни бир марта совуқ сув билан ҳаммом қил.\n2. Ухлашдан аввал ва уйқудан турганингдан кейин юзинг, қўлларинг ва оёқларингни юв. Доим беш вақт намозни ўз вақтида ўқи. Чунки намоздан олдин таҳорат қилиш бир кунда бир неча маротаба шу аъзоларнинг тоза бўлишига сабаб бўлади.\n3. Одамлар олдида кўзинг, қулоғинг ёки бурнингни ўйнаб кавламагин. Чунки бу амал шу аъзоларга зарар беради ва одамларни сендан нафратлантиради.\nИйсо алайҳиссолату вассалом қиссасида Аллоҳнинг ғолиб иродаси, мутлақ қудрати ва нозик ҳикмати намоён бўлди. Ийсо алайҳиссаломнинг барча ишлари мўжиза эди. Унинг туғилиши мўжиза бўлди, ақлларни ҳайратга солди, табиий қонунлар бекор бўлди. Табиий қонунларга улуғ илоҳдек иймон келтирганларга, тажриба, кўриниб турган нарсалар ҳамда тиб ва табиат қонунларини ўзгармас деб қатъий ишонадиганларга Ийсонинг мазкур қонунларга зид равишда туғилишига иймон келтириш ва уни тасдиқлаш жуда оғир бўлди.


Ўзбекистонда 26 сентябрь ДХХ ходимлари куни этиб белгиланди - 15.09.2021, Sputnik Ўзбекистон\nИлгари ДХХнинг касб байрами 5 апрелда нишонланар эди. 15.09.2021, Sputnik Ўзбекистон\nТОШКЕНТ, 15 сен – Sputnik. 26 сентябрь Давлат хавфсизлик хизмати органлари ходимлари куни этиб белгиланди. Президент Шавкат Мирзиёев тегишли қонунга имзо чекди. Бу ҳақда Адлия вазирлиги хабар бермоқда.Сенат август охирида ушбу қонунни маъқулланган эди. Қонунни муҳокама қилиш вақтида амалдаги норматив-ҳуқуқий ҳужжатларни ўрганиш Давлат хавфсизлик хизматининг тарихи аслида Ўзбекистон президентининг 1991 йил 26 сентябрда қабул қилинган ПФ-265-сонли фармонига бориб тақалиши кўрсатиши таъкидланган эди.2018 йил 2 октябрда қабул қилинган “Ўзбекистон Республикаси Давлат хавфсизлик хизмати кунини белгилаш тўғрисида”ги қонунда 5 апрель –мамлакат ДХХнинг касб байрами этиб белгиланган эди.Янги қонун қабул қилиниши натижасида 2018 йил 2 октябрда қабул қилинган "Ўзбекистон Республикаси Давлат хавфсизлик хизмати кунини белгилаш тўғрисида"ги қонун ўз кучини йўқотди.“Бугунги кунда 5 апрель санасини Давлат хавфсизлик хизмати куни сифатида нишонлаш (Хизматнинг 30 йиллиги) хавфсизлик идораларининг фаолият юритишини ҳисоблашда қарама-қаршиликни келтириб чиқармоқда. Чунки ўтган йиллар давомида (2006, 2011 ва 2016 йиллар) хизматнинг тантанали юбилейларига Давлат хавфсизлик хизматининг хорижий ҳамкорлари таклиф этилиб, уларга эсдалик нишонлари топширилган. Шу боис, Ўзбекистон Республикаси давлат мустақиллигининг 30 йиллик байрами нишонланганидан сўнг, 26 сентябрь куни Давлат хавфсизлик хизматининг 30 йиллигини ўтказиш мантиқан тўғри ҳисобланади”, - дейилганди Сенат хабарида.\nбайрам, давлат хавфсизлик хизмати (дхх)\nИлгари ДХХнинг касб байрами 5 апрелда нишонланар эди.\nТОШКЕНТ, 15 сен – Sputnik. 26 сентябрь Давлат хавфсизлик хизмати органлари ходимлари куни этиб белгиланди. Президент Шавкат Мирзиёев тегишли қонунга имзо чекди. Бу ҳақда Адлия вазирлиги хабар бермоқда.\nСенат август охирида ушбу қонунни маъқулланган эди. Қонунни муҳокама қилиш вақтида амалдаги норматив-ҳуқуқий ҳужжатларни ўрганиш Давлат хавфсизлик хизматининг тарихи аслида Ўзбекистон президентининг 1991 йил 26 сентябрда қабул қилинган ПФ-265-сонли фармонига бориб тақалиши кўрсатиши таъкидланган эди.\n2018 йил 2 октябрда қабул қилинган “Ўзбекистон Республикаси Давлат хавфсизлик хизмати кунини белгилаш тўғрисида”ги қонунда 5 апрель –мамлакат ДХХнинг касб байрами этиб белгиланган эди.\nҚонунга кўра, ДХХнинг асосий вазифалари Ўзбекистоннинг конституциявий тузумини, суверенитетини, ҳудудий яхлитлигини ҳамда бошқа давлат манфаатларини ташқи ва ички таҳдидлардан ҳимоя қилишдан, қонунийликни мустаҳкамлаш ва қонун устуворлигини таъминлашдан, шунингдек Давлат хавфсизлик хизматининг ваколатига киритилган ҳуқуқбузарликларнинг олдини олиш, уларни аниқлаш ва уларга барҳам беришдан иборат.\nЯнги қонун қабул қилиниши натижасида 2018 йил 2 октябрда қабул қилинган "Ўзбекистон Республикаси Давлат хавфсизлик хизмати кунини белгилаш тўғрисида"ги қонун ўз кучини йўқотди.\n“Бугунги кунда 5 апрель санасини Давлат хавфсизлик хизмати куни сифатида нишонлаш (Хизматнинг 30 йиллиги) хавфсизлик идораларининг фаолият юритишини ҳисоблашда қарама-қаршиликни келтириб чиқармоқда. Чунки ўтган йиллар давомида (2006, 2011 ва 2016 йиллар) хизматнинг тантанали юбилейларига Давлат хавфсизлик хизматининг хорижий ҳамкорлари таклиф этилиб, уларга эсдалик нишонлари топширилган. Шу боис, Ўзбекистон Республикаси давлат мустақиллигининг 30 йиллик байрами нишонланганидан сўнг, 26 сентябрь куни Давлат хавфсизлик хизматининг 30 йиллигини ўтказиш мантиқан тўғри ҳисобланади”, - дейилганди Сенат хабарида.


Тошкентда LG G4 сериясидаги смартфонларни сотиб олиб, махсус акция иштирокчисига айланиш мумкин » Ўзбекистон янгиликлари – Zamin.uz\nZAMIN.UZ / Технология / 26 Ноябр 2015 года381\nБугунги кунда смартфон шунчаки алоқа воситаси эмас. У ҳаётимизнинг бир қисмига айланиб улгурган. Қўлимизда шахсий хусусиятларимизни максимал даражада намоён қиладиган қурилмани тутишни исташимиз табиий ҳолдир. Шу билан бирга, телефон функционал ҳам бўлиши керак. LG G4 флагмани, шунингдек, G4 Stylus ва G4 Mini моделларини ўз ичига олувчи LG G4 премиум смартфонлар линейкаси ўзига хос дизайн ва энг замонавий техник хусусиятларни ўзида мужассамлаштирган. G4 флагманидаги 16 мегапикселли асосий камера сизга профессионал фотография дунёсини очса, 8 мегапикселли олд камера селфи сифати ва сюжет имкониятлари ҳақидаги тушунчангизни тубдан ўзгартиради. У, шунингдек, замонавий ва башанг кўриниш ва бироз қайрилган корпусга эга. Орқа панели эса қўлда ишланган чарм билан қопланган. G4 Stylus орқа панелидаги ранглар гаммаси ва ўзига бириктирилган стилус билан ажралиб туради. 5,7 дюймли экрани ва 13 мегапикселли асосий камераси билан смартфон кичик планшет ва ҳаваскорлик фотоаппарати ўрнини боса олади. G4 Mini эса қайрилма шакли ҳамда металлика эффектига эга бўртма орқа панели орқали эътиборга моликдир. У 8 ядроли процессор, 8Гб ички хотира, 8 мегапикселли асосий ва 5 мегапикселли олд камерага эга. Тошкентда 24 октябрдан 30 ноябрга қадар «LG смартфонини сотиб ол ва Korzinka.uz супермаркетлари тармоғида харид қилиш учун сертификатни қўлга кирит» акцияси ўтказилмоқда. Унда G4, G4 Stylus, G4 Mini моделлари, шунингдек, LG Magna, Spirit ва Leon смартфонлари қатнашади. Акция «Флешка» савдо маркази ва Next савдо-кўнгилочар марказида ўтказилмоқда. Акция ҳақида батафсил маълумотни www.LGblog.uz сайтида топиш мумкин. Реклама ҳуқуқи асосида Манба: Daryo.uz


Шу йилнинг 26 декабрида Тожикистон пойтахти Душанбе шаҳрида Ўзбекистон-Тожикистон ҳукуматлараро комиссиясининг мажлиси бўлиб ўтади. Унда комиссия ҳамраислари Ўзбекистон Бош вазири ўринбосари Рустам Азимов ва Тожикистон Бош вазири биринчи ўринбосари Давлатали Саид раҳбарлигидаги делегациялар музокаралар олиб боради, деб хабар қилмоқда news.tj сайти.\nДушанбе учрашувида, томонлар икки мамлакат ўртасида 2000 йил сентябридан жорий қилинган виза тартибини юмшатиш масаласини ҳам муҳокама қилишлари мумкин. Шу билан бирга, келаси йил бошидан йўлга қўйилиши режалаштирилган Душанбе-Тошкент-Душанбе авиақатновлари йўловчиларига визаларни бевосита аэропортларнинг ўзида тақдим этиш масаласи ҳам кўриб чиқилади.\nШу каби енгилликларни назарда тутувчи келишув ҳукуматлараро комиссия йиғилиши сўнггида имзоланиши кутилмоқда, дея маълум қилган «АП» агентлигининг Тожикистон ҳукуматидаги манбаси.\nУнинг сўзларига кўра, келишув имзоланишидан кейин, икки давлат пойтахтлари ўртасидаги авиақатновлар муддати ва авиачипталар нархига ҳам ойдинлик киритилади.\nДушанбе ва Тошкент шаҳарлари ўртасидаги авиапарвозлар 1992 йилда, Тожикистонда фуқаролик уруши бошланганидан сўнг, тўхтатилган эди.\nБундан ташқари, комиссия мажлисида, икки давлат ўртасида темир йўл ва автобус қатновини ҳам тиклаш масаласи кўриб чиқилиши мумкин. Қайд этилишича, Тошкент келаси йил бошида Душанбе шаҳрида Ўзбекистонда ишлаб чиқариладиган маҳсулотларнинг улкан кўргазмасини ташкил этишни режалаштирмоқда. Кўргазма якунида, ўзбек-тожик ишбилармон доираларининг биринчи бизнес-форумини ҳам ўтказиш белгиланган.\nТошкент Ўзбекистон виза Тожикистон Душанбе


Rost24 - Рустам Азимов 10 млн. долларлик завод қаерда?\nБалки бу завод қурилганида бугун ўзбекистонликлар электр энергияси қимматчилигидан қутқарилган бўлармиди…\nБиринчи Президент қизи Гулнора Каримова таърифига кўра, “Рустам Азимов ютиб юборган” 10 млн. долларлик завод бугун бизни электр энергияси танқислиги ва қимматчилигидан қутқара олиши мумкин бўлган катта лойиҳалардан бири бўлган бўлса ажаб эмас. Бироқ, Ислом Каримов олға сурган ва фармон, қарорлар билан мустаҳкамлаган муқобил энергия лойиҳалари қоғозда қолиб кетган ёки маблағлари эгасини топишда адашиб қолган кўринади.\nМуқобил энергия ривожи, электр таъминоти яхшиланиши ва нархлар барқарорлигини сақлаш учун Ўзбекистонда 2013 йилда қуёш панелларини ишлаб чиқарувчи завод барпо этишга 10 миллион АҚШ доллари миқдорида маблағ ажратилган эди. Бугунги кунда бу заводнинг на хабари ва на дараги бор. Маълумотларга кўра, заводга масъул сифатида ўша даврда бош вазир ўринбосари ҳисобланган Рустам Азимов номи кўрсатилган.\nИслом Каримовнинг амалга ошмаган лойиҳаси\nЎзбекистон Биринчи Президентининг 2013 йил 1 мартдаги “Муқобил энергия манбаларини янада ривожлантириш чора-тадбирлари тўғрисида”ги фармонида мамлакатимизда қайта тикланадиган энергетикани ривожлантириш стратегияси белгилаб берилган эди. Унда Осиё тараққиёт банки ва бошқа халқаро молия институтлари маблағларини жалб этган ҳолда, қуёш ва биогаз энергиясини қўллаш бўйича синов ва тажриба лойиҳаларини ишлаб чиқиш ҳамда амалга ошириш, ушбу энергия турларини ишлаб чиқарувчилар ва улардан фойдаланувчиларни рағбатлантириш, уларга солиқ ва божхона имтиёзлари, бошқа преференциялар тақдим этиш, қайта тикланадиган энергия манбалари соҳасига илғор технологияларни жорий қилиш, «Навоий» эркин индустриал-иқтисодий зонасида фотоэлектрик панеллар ишлаб чиқарувчи қўшма корхона барпо этиш кўзда тутилган.\nУшбу лойиҳа Ташқи иқтисодий алоқалар, инвестициялар ва савдо вазирлиги (ҳозирги инвестиция ва ташқи савдо вазирлиги) ҳамда “Ўзбекэнерго” томонидан амалга оширилиши белгиланган ва унга 10 миллион АҚШ доллари миқдорида маблағ ажратилиши кўрсатилган эди. Қуёш панелларини ишлаб чиқарувчи завод "Навоий" эркин иқтисодий зонасида жойлашиши режалаштирилган. Мутахассислар фикрига кўра, Ўзбекистоннинг қуёш энергетика салоҳияти 50,973 миллион тонна нефть эквивалентига тенг. Бу юртимизда 300 кундан ортиқ қуёшли оби ҳаво бўлиши билан боғлиқ. Шундай экан, марҳум президентнинг Ўзбекистонда муқобил энергетикани ривожлантиришга бўлган фармон ва қарорлари истиқболли эканлигини кўрсатади, аммо истиқболли лойиҳаларни амалга ошириш учун, салоҳиятли масъуллар ҳам керак.\nХўш, Каримовнинг мазкур фармон ва қарорлар ўз ўрнида бажарилдими?\nБугунги кунда “Навоий” эркин иқтисодий зонасида 10 миллион АҚШ доллари миқдоридаги маблағлар жалб қилинган завод ишлаб келмоқдами?\nЭнергетика вазирлигининг rost24.uz сайтига берган маълумотларига кўра, Навоий вилоятидаги “Навоий” эркин иқтисодий зонасида қуёшли панелларни ишлаб чиқарувчи завод мавжуд эмас. Шунингдек, Ўзбекистонга қуёшли панеллар асосан Хитой Халқ Республикасидан импорт сифатида олиб кирилади. Ислом Каримов “Муқобил энергия манбаларини янада ривожлантириш чора-тадбирлари тўғрисида”ги фармонини имзолаган даврда эса Энергетика вазирлиги ташкил топмаган эди.\n2018 йилнинг ўзида Тошкент шаҳрида 638 та кўп қаватли уйлар қурилган. Бу 20 мингдан ортиқ хонадон демакдир. Ҳар бир янги хонадон бу қўшимча электр қуввати учун янги эҳтиёж деганидир. Электр энергияси қуввати Тошкент шаҳрида ва умуман Республика бўйлаб қурилаётган уйлар каби шиддат билан ўсиб бораяптими? Афсуски, йўқ. Ҳукумат ҳозирча, аҳолига электр энергиясини ишлатиш бўйича чеклов ва қимматлашган нархдан бўлак нарсани тавсия эта олмади. Шундай экан, нима учун Муқобил электр энергиясини ривожлантириш тўғрисидаги 2013 йилдаги Президент фармони 2021 йилга келиб бекор қилинди ва унутилди.\nШундай экан 10 миллион долларлик завод қаерда?\n2013 йилда ўша вақтда Ўзбекистон Президентининг қизи бўлган Гулнора Каримова ҳам Навоийда қад ростлаши керак бўлган, ўша биз излаган заводни ахтариб кўрган. Каримова завод маблағлари қаерга ғойиб бўлганини Рустам Азимовдан суриштирган. Рустам Азимов 2008 йил 22 ноябрдан 2016 йил декабригача Ўзбекистон Республикаси Бош вазирининг биринчи ўринбосари — Молия вазири, макроиқтисодий ривожлантириш мажмуаси раҳбари лавозимида фаолият юритган. Гулнора Каримова 2013 март ойларидаги твитларининг бирида (твиттер тармоғидаги хабар) шундай ёзган эди:\n“Навоий эркин иқтисодий зонасида Рустам Азимов бошчилигидаги қуёшли панелларини ишлаб чиқариш лойиҳаси “тушунарсиз” ва “яхши ниқобланган” Лойиҳа президент қароридаги жиддий белгиланган талабларга қарамай махфий тарзда амалга оширилмоқда. Лойиҳага Норвегия ёки Испан компаниясидан маслаҳатчи чақирилиб, бутловчи қисмларни етказиб берувчи маҳаллий ва қўшма корхоналар тендерда сиқиб чиқариб юборилган” Гулнора Каримованинг твитида айтилган ва Норвегия ёки испан компаниясидан маслаҳатчи чақирилган қуёшли панелларни ишлаб чиқарувчи лойиҳа ва заводнинг ўзи бугунги кунда таг туги билан амалга ошмаган.\nАммо, Каримова назарда тутган маблағлар қаерга кетган? Бугун бу саволларга Рустам Азимов ёки бошқа мутасадди жавоб бера олармикан.\nR/S: Rost24.uz сайти Рустам Азимов билан боғланишга уриниб, алоқага чиқа олмади. Азимов мазкур лойиҳа маблағи ва тақдири ҳақида очиқ маълумот беришни истаса сайтимиз иккинчи тараф учун доим очиқ. Балки журналистлар билмаган бу ерда яна қандайдир мунозарали ҳолатлар бўлгандир. Биз бу борада барчага минбар бера оламиз.\nТег: қуёш панеллари Рустам Азимов амалдорлар Гулнора Каримова Навоий вилояти\nҚойил сизларга. Журналист деган бундай бўлибди!!!\nЭртами кечми хамма "Сарой сирлари" очилади. Бунга мисол қўшни Қозоғистондаги бўлган воқеалар. Назарбоевнинг 30 йилдан кўп орттирган обрў-эътибори бир кунда ер билан яксон бўлди. Қинғир ишнинг қийиғи 40 йилдан кейин хам ошкор бўлади деганлари рост. Бизда хам 30 йил давомида давлат хазинаси талон-тарож бўлиб келмоқда, бўлмасам Ўзбекистон ўзининг табиий бойликлари ва мехнаткаш халқи билан дунёдаги илғор мамлакатлар қаторидан жой олган бўларди. Минг афсус давлат лавозимларида ноинсоф амалдорлар кўпчиликни ташкил қилади! Лекин бу харом пуллар уларга буюрмайди!\nЖурналистларимизни борилигига шукур улар ҳаққий қиёфаларни очиб ташламоқда. Эртага бўлса ҳам очишларидан умидвормиз.\n10 mln li zavod nihoyatda arzon emasmi.


Навоийда эшак ва ҳаром ўлган мол гўштини сотиш билан шуғулланган қассоблар ушланди\n06 март 2021, Тошкент вақти: 20:32\nНавоий шаҳрида эшак ва ҳаром ўлган мол гўштларини сотиш билан шуғулланган карманалик қассоблар қўлга олинган.\n“Навоий-24 — Навоий вилояти янгиликлари” Телеграм-каналининг хабар қилишича, мазкур ҳолат 18 июль куни Иқтисодий жиноятларга қарши кураш департаменти Навоий вилоят бошқармаси томонидан олиб борилган тезкор тадбирлар давомида аниқланган.\nҚайд этилишича, Кармана туманининг Али Қушчи кўчасида яшовчи 47 ёшли Б.У. исмли шахс ва унинг 23 яшар ўғли Тошкент кўчасида яшовчи А.Б.лар жиноий тил бириктириб, истеъмолга яроқсиз гўшт маҳсулотларини Навоий шаҳар “Тинчлик” қўрғонида жойлашган “Навоий Агро Мят” хусусий корхонаси биноси ёнида Ф.Т. исмли бошқа бир шахсга 1 миллион 239 минг сўмга сотган вақтда қўлга олинган. Улардан жами 1 тонна 727 килограмм маҳсулот олиб қўйилган.\nҲолат юзасидан жиноят иши қўзғатилгани айтилмоқда.


Ўзбекистон футбол ассоциацияси вице-президенти Равшан Эрматов ОАВ вакиллари билан бўлаётган учрашув давомида ўз фикрларини билдириб ўтди.\n«Аввал танқидий мақолалар кўп бўларди, кишини қувонтирадиган томони эндиликда таҳлилий мақолалар кўпроқ чиқмоқда. Бу эса бизга катта ёрдам беради. Журналистлар фикрини ўрганиш ва футболга тадбиқ этиш бизнинг мақсадимиз. Охирги вақтларда интервью ҳақида таклифлар кўп бўлди. Аммо ҳозир муаммолар кўп, иш кўп. Шу сабабдан ким биландир учрашиб, ким биландир кўриша олмасак, бу адолатдан эмас, деб ўйладик. Барча билан бирдек кўришиш учун матбуот анжумани ташкил этишга қарор қилдик.\nМен учун бу ерда ўтиришдан кўра майдонда бўлиш осонроқ, деб айтган эдим. Бу гапларим самимий айтилганди. Бу ерга Президентимиз ишончи билан келдим ва бу ишончни оқлашга ҳаракат қиламан.\nМенга ОФК ва ФИФА томонидан оғир ўйинлар кўп ишониб топширилган. Мен ўзимга билдирилган ишончни оқлашга ҳар доим ҳаракат қилганман.\nҲозир оғир вақт. Жиддий ва масъулиятли вазифаларни кўриб бир четда томошабин бўлиб туриш футболни яхши кўрган, ватанпарвар одамга ҳос эмас.\nФутболимизда адолат ўрнатиш энг оғриқли нуқталардан бири бўлиб турганини ҳаммамиз яхши биламиз. Президентимиз ҳамма соҳада адолат ўрнатаётган вақтда ўзи шундоқ ҳам зўрға нафас олиб турган футболда бу ишни қилмасликка кимнинг ҳаққи бор? Агар адолатни жой-жойига қўйсак, бундан ўзбек футболи ютади.\nМен тушунаман, футбол - хатолар ўйини. Биз тушунамиз, ҳакамлар ҳам, футболчилар ҳам ҳар бир ўйинда адашиши мумкин. Аммо энг муҳими, бу хатолар атайлаб амалга оширилмаслиги лозим.\nҲозир бизда келишилган ўйинлар ва тотализаторни аниқлаш бўйича бўлим жуда фаол иш олиб бормоқда. Футболга зарар келтирган яхшими ёки футболни биринчи ўринга қўйиб, мухлислар меҳрини қозонган яхшими? Мен ўйлайманки, футболда фаолият олиб бораётган одамлар иккинчисини танлайди.\nФутболнинг асосини мураббий ва футболчилар ташкил этади. Биз эса шунчаки хизматчимиз. Агар биз уларнинг хизматини ўз ўрнига қўя олсак, мураббий ва футболчилар ҳам икки баробар куч билан ҳаракат қилади», — дейди Равшан Эрматов.\nРавшан Эрматов ҳакамлик фаолиятига якун ясади\n15 дақиқа бегона футболкада\nШпагачимиз Ҳасан Баудунов ҳам жаҳон кубогининг олтин медалига сазовор бўлди\nЖЧ-2022 саралаш: Терма жамоамизда жуда аламли мағлубият...